title: Reino Heinonen

text: Heinosen isä oli tamperelainen tiilenpolttaja ja hän itse oli alkuperäiseltä ammatiltaan kivityömies. Hän työskenteli Tampereen kaupungille ja hänet valittiin Tampereen kaupungin työntekijöiden ammattiosaston puheenjohtajaksi. Hän opiskeli vuosina 1935–1936 Työväen Akatemiassa, minkä jälkeen hänet palkattiin 1938 Suomen kunnantyöntekijäin liiton järjestäjäksi. Heinonen eteni liitossa vuonna 1946 valistusohjaajaksi, vuonna 1950 toiseksi puheenjohtajaksi ja vuonna 1951 puheenjohtajaksi, missä tehtävässä hän jatkoi 20 vuotta. Hän oli vuosina 1957–1960 yhden kauden ajan Helsingin kaupunginvaltuutettu.


title: Reino Heinonen

text: Heinonen valittiin SAK:n puheenjohtajaksi helmikuussa 1959 kun edellinen puheenjohtaja Eero Antikainen oli siirtynyt Lomaliiton johtoon. Suomen Sosialidemokraattisen Puolueen (SDP) leskisläisten ja skogilaisten ryhmittymien kiistat olivat aiheuttaneet sen että auto-, meri- ja sähkömiesten ja kirjaltajien liitot olivat lähteneet SAK:sta. Nämä eronneet liitot yhdessä SAK:n liittojen rinnalle perustettujen uusien rinnakkaisliittojen kanssa muodostivat 1959 keskusjärjestökseen Ammattiliittojen yhteisjärjestön AYJ:n.


title: Reino Heinonen

text: Skogilaisten sosiaalidemokraattien vahvin mies SAK:ssa oli keskusjärjestön toinen puheenjohtaja Vihtori Rantanen, mutta skogilaisten enemmistö ajoi kompromissina Heinosen puheenjohtajaksi pysäyttääkseen SAK:n hajoamisen. Heinonen yritti 15 kuukautta kestäneellä puheenjohtajakaudellaan eheyttää SAK:ta, mutta ei saanut tukea Rantasen kannattajilta. Heinonen onnistui neuvottelemaan AYJ:n kanssa sopimuksen irtautuneiden liittojen paluusta SAK:hon, mutta Rantasen tukijat kieltäytyivät tukemasta sovintoa ja saivat yhdessä kommunistien kanssa enemmistön sekä SAK:n työvaliokunnassa että toukokuussa 1960 kokoontuneessa valtuustossa, jolloin AYJ:läisten liittojen paluu peruuntui. Pettynyt Heinonen erosi SAK:n johdosta heti valtuuston kokouksen jälkeen ja Rantanen valittiin hänen tilalleen. SAK jäi skogilaisten ja kommunistien hallintaan kun taas leskisläiset sosiaalidemokraatit perustivat marraskuussa 1960 kilpailevan keskusliiton Suomen Ammattijärjestön (SAJ).


title: Reino Heinonen

text: Palattuaan KTV:n johtoon Heinonen erotti Rantasen tukijat liiton johtopaikoilta. KTV irtautui vuonna 1963 SAK:sta, mutta ei liittynyt SAJ:hin vaan jäi keskusjärjestöjen ulkopuolelle. Heinonen tuki 1960-luvun lopussa ay-liikkeen eheytymistä ja vei vuonna 1969 KTV:n mukaan uudelleenyhdistyneeseen SAK:hon.


title: Concert – The Cure Live

text: Concert on The Cure -yhtyeen ensimmäinen livealbumi vuodelta 1984. Se on äänitetty The Top -kiertueen aikana Lontoossa ja Oxfordissa.


title: Efraim Kronqvist

text: Efraim Kronqvist (2. elokuuta 1874 Sortavala – 22. toukokuuta 1918 Hausjärvi) oli maalari ja kansanedustaja. Kronqvist toimi eduskunnassa SDP:n ryhmässä vuosina 1909–1913. Hänet valittiin kansanedustajaksi Pohjois-Karjalasta.


title: Efraim Kronqvist

text: Kirvesmies Johan Kronqvistin ja Anna Stiina Tossavaisen poika Juho kävi kansakoulun ja työskenteli maalarina muun muassa Nilsiässä, Kuopiossa, Hausjärvellä ja Nurmeksessa vuoteen 1918 saakka. Kronqvist oli työskenteli myös kauppa-apulaisena 15 vuoden ajan ja osuuskaupanhoitajana Nurmeksessa.


title: Efraim Kronqvist

text: Vuonna 1918 Kronqvist toimi Riihimäen punakaartin johtomiehenä, ja punakaartin reservijoukkojen komentajana. Hän kuoli vankileirillä.


title: Tulinuolikko

text: Tulinuolikko ("Nemateleotris magnifica") on nuolikoihin kuuluva kala.


title: Tulinuolikko

text: Tulinuolikko kasvaa noin 8 cm pitkäksi. Sen vartalo on puikkomainen. Vihreää kuononkärkeä lukuun ottamatta pää on valkoinen, pyrstö punainen ja väri vaihtuu liukuvasti niiden välillä. Jos ravinto on yksipuolista, värit voivat haalistua.


title: Tulinuolikko

text: Tulinuolikko elää luonnossa Indopasifisella merialueella.


title: Tulinuolikko

text: Tulinuolikko ui vastavirtaan ja siivilöi vedestä eläinplanktonia. Se käyttäytyy aggressiivisesti muita samankokoisia ja varsinkin saman lajisia kaloja kohtaan. Toisaalta se säikähtää helposti ja säntäilee silloin päättömästi, joten piilopaikkoja pitää olla, ja on syytä varmistua, ettei akvaariosta ole helppoa hypätä ulos.


title: Tulinuolikko

text: Tulinuolikko syö eläinplanktonpitoista ruokaa.


title: Juho Laakso

text: Johan (Juho) Erik Laakso (aik. Forsell, 4. lokakuuta 1854 Askola – 23. syyskuuta 1915 Loviisa) oli torppari ja yksi Suomen ensimmäisistä kansanedustajista. Laakso toimi eduskunnassa SDP:n ryhmässä vuosina 1907–1908. Hänet valittiin kansanedustajaksi Uudenmaan läänin vaalipiiristä.


title: Juho Laakso

text: Torpparien Erik Johaninpojan ja Lisa (Elisabet) Gillbergin poika elätti itsensä torpparina ja satunnaisia töitä tekemällä. Laakso toimi muun muassa SDP:n Uudenmaan piirin ja Torppariliiton puhujana ja luennoitsijana. Vuonna 1878 Laakso avioitui Anna Serafina Johanintyttären kanssa.


title: Juho Laakso

text: Vuonna 1915 Laakso työskenteli Helsingin linnoitustöissä. Hän kuoli samana vuonna Loviisassa.


title: Petri Piispanen

text: Petri Piispanen (s. 8. joulukuuta 1980 Kokkolassa) on suomalainen jalkapalloilija, pelipaikkanaan keskikenttäpelaaja. Kaudet 1999-2008 Piispanen pelasi KPV:n joukkueessa Ykkösessä ja Kakkosessa. Kausilla 2009-2010 hän edusti Kakkosessa pelaavaa GBK:ta.


title: Petri Piispanen

text: Piispasen suurin saavutus on Suomen Cupin finaalipaikka kaudella 2006 KPV:n joukkueessa.


title: Arttu Seppälä

text: Arttu Aadiel Seppälä (s. 18. maaliskuuta 1987 Lapua) on suomalainen jalkapalloilija ja sarjakuvakäsikirjoittaja.


title: Arttu Seppälä

text: Seppälä on jalkapalloilijana Lapuan Virkiän kasvatti ja pelipaikaltaan laituri tai hyökkääjä. Kaudet 2005–2007 hän pelasi Ykkösessä Kokkolan Pallo-Veikkojen joukkueessa, jolloin joukkue saavutti hopeaa Suomen Cupissa 2006. Syksyllä 2007 hän siirtyi opiskelemaan Turkuun ja edusti kausilla 2008–2009 FC Interiä voittaen joukkueessa Suomen mestaruuden ja Liigacupin kaudella 2008. Elokuussa 2009 Seppälä siirtyi lainasopimuksella Vaasan Palloseuraan ja jatkoi seurassa myös kauden 2010. Kaudella 2011 hän oli nostamassa Seinäjoen Jalkapallokerhoa Ykköseen pelaten kaikissa joukkueen sarja- sekä Suomen Cup-otteluissa. Kaudella 2012 Seppälä edusti Ykkösessä pelaavaa FC KooTeePeetä. Kaudella 2013 hän edusti Kakkosen itäisessä lohkossa pelannutta KTP:tä.


title: Arttu Seppälä

text: Seppälä on sarjakuva-alan yrittäjä, ja hän on käsikirjoittanut "Pöyrööt"-sarjakuvaa vuodesta 2011.


title: Janne Suutari

text:
Janne Suutari (s. 13. toukokuuta 1981 Kokkolassa) on suomalainen jalkapalloilija, pelipaikkanaan keskikentän laita. Pystyy myös pelaamaan laitapuolustajana.
Janne aloitti liikunnan opettajana Kiviniityn koululla 2008 syksyllä Kokkolassa.


title: Hannu Ypyä

text: Hannu Ypyä (s. 29. elokuuta 1975 Kokkola) on entinen suomalainen jalkapalloilija. Hänen pelipaikkansa oli oikea laitapuolustaja.


title: Hannu Ypyä

text: Ypyä on pelannut Ykkösessä (entinen I divisioona) Kokkolan Pallo-Veikkojen joukkueessa vuosina 1994, 1998–1999 ja vuosina 2004–2007 sekä Musan Salaman joukkueessa vuonna 2000. Alemmilla sarjatasoilla hän on edustanut KPV:n lisäksi toista kokkolalaisseuraa Öja-73:a.


title: Mandariini (virkamies)

text: Mandariini oli keisarillisen Kiinan virkamiehen arvonimi. Nimitystä käytettiin myös Vietnamissa ennen itsenäisyyttä, koska sikäläisessä hallintojärjestelmässä oli paljon kiinalaisia vaikutteita. Sana on peräisin portugalin kielen kautta sanskritista. Mandariiniksi pääseminen vaati 1300 vuoden ajan (605–1905) perusteellisen keisarillisen virkamiestutkinnon läpäisemisen. Niinpä mandariinit olivat oman aikansa älymystöä. Kiinan kirjakieltä kutsutaan nimellä mandariinikiina.


title: Asynkroninen verkko-opetus

text: Asynkroninen verkko-opetus tarkoittaa verkko-opiskelua, jossa osapuolet eivät ole kasvokkain. Tämä tarkoittaa sitä että, opiskelija ja opettaja eivät kommunikoi reaaliaikaisesti keskenään. Sen sijaan nauhoitukset, sähköposti, fax, keskustelupalstat, ketjutetut keskustelut ja verkkopohjainen harjoittelu ovat asynkronista opiskelua. Yksi asynkronisen verkko-opiskelun hyödyistä on se, että osallistuja hallitsee opiskeluprosessin tahtia. Tämä tarkoittaa usein sitä, että asynkroninen verkko-opiskelu on riippumatonta sekä paikasta että ajasta.


title: Asynkroninen verkko-opetus

text: Asynkronisen verkko-opetuksen vastakohta on synkroninen verkko-opetus.Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.


title: Synkroninen verkko-opetus

text: Synkroninen verkko-opetus on tietoverkossa samanaikaisesti tapahtuvaa opetusta. Opetuksen aikana opettaja ja opiskelijat voivat reaaliaikaisesti keskustella keskenään ja antaa toisilleen palautetta välittömästi. Synkronisessa verkko-opetuksessa on mahdollista lähettää ääntä ja liikkuvaa kuvaa siten, että muut kuulevat ja näkevät kertojan samaan aikaan kun hän puhuu. Synkroninen verkko-opetus on riippuvaista ajasta, mutta ei paikasta. Tämän mahdollistavat erilaiset virtuaaliset luokkahuoneet.


title: Synkroninen verkko-opetus

text: Synkronisen verkko-opetuksen vastakohta on asynkroninen verkko-opetus.


title: Synkroninen verkko-opetus

text: Belanger, F. (2000), Evaluation and Implementation of Distance Learning: Technologies, Tools and Techniques. Hershey, PA, USA: Idea Group Publishing.


title: Chad Botha

text: Chad Botha (s. 9. maaliskuuta 1984 Durban, Etelä-Afrikka) on eteläafrikkalainen jalkapalloilija. Hänen viimeisin seuransa Suomessa oli FF Jaro. Chad Botha palasi kauden 2007 jälkeen kotimaahansa. Hänen veljensä Ryan Botha pelaa myös jalkapalloa.


title: Charles Mackerras

text: Sir Alan Charles Maclaurin Mackerras AC, CH, CBE (17. marraskuuta 1925 – 14. heinäkuuta 2010) oli australialainen kapellimestari. Hän syntyi Yhdysvalloissa ja toimi vuosina 1954–1956 BBC Concert Orchestran ylikapellimestarina.


title: Charles Mackerras

text: Mackerras johti Hampurin valtionoopperaa 1965–1969, Englannin kansallisoopperaa 1970–1978 ja Walesin kansallisoopperaa 1987–1992. Hän toimi Sydneyn sinfoniaorkesterin ylikapellimestarina vuosina 1982–1985.


title: Charles Mackerras

text: Mackerras kuoli syöpään 14. heinäkuuta 2010.


title: Eric Ambler

text: Eric Ambler (28. kesäkuuta 1909 – 22. lokakuuta 1998) oli englantilainen rikoskirjailija. Hän käytti myös pseudonyymiä Eliot Reed yhteistyössä Charles Roddan kirjoittamiensa teosten kohdalla.


title: Eric Ambler

text: Ambler syntyi Lontoossa ja toimi paitsi kirjailijana, myös elokuvien käsikirjoittajana. Hän oli jopa Oscar-ehdokkaana. Hän voitti vuonna 1964 parhaan romaanin Edgar-palkinnon.


title: Eric Ambler

text: Ambler erosi vaimostaan Louisesta vuonna 1958 ja meni myöhemmin saman vuoden aikana naimisiin Joan Harrisonin kanssa. Pari muutti Sveitsiin vuonna 1969 ja takaisin Englantiin 16 vuotta myöhemmin. Joan kuoli Lontoossa vuonna 1994 ja Eric Ambler samassa kaupungissa 22. lokakuuta 1998.


title: Mary Quant

text: Mary Quant (s. 11. helmikuuta 1934) on englantilainen muotitaiteilija. Hän tuli tunnetuksi 1960-luvun Chelsea-lookin luojana. Hän avasi ensimmäisen liikkeensä 1957 Lontoon King's Roadilla ja perusti vuonna 1963 nimeään kantavan myyntiketjun, joka myi esimerkiksi kosmetiikkaa ja laajeni moniin Euroopan maihin ja Amerikan Yhdysvaltoihin.


title: Mary Quant

text: Mary Quantia pidetään minihameen luojana. On mahdollista, että Pierre Courreges esitteli hyvin lyhyen hameen ensimmäisenä joka tapauksessa Quant keksi sille nimen suosikkiautonsa Morris Minin mukaan.


title: Manchego

text: Manchego on lampaanmaidosta valmistettu juusto, jota tuotetaan Espanjassa La Manchan alueella. Vähintään kolme kuukautta kypsennettävä Manchego on rakenteeltaan puolikiinteä, ja siinä on pieniä koloja. Väriltään juusto on kultaan vivahtavan keltainen. Manchegon maku vaihtelee pehmeästä terävään juuston kypsennysajasta riippuen: alle kolme kuukautta kypsennetty on mieto (curado), yli kolme kuukautta kypsennetty (viejo) on jo voimakkaampi ja yli vuoden kypsennetty manchego on mustakuorinen, nimeltään en aceite ja voimakkaan makuinen.


title: Manchego

text: Juuston pinnassa on kuvio, joka on lähtöisin espartoheinäkorista, jossa se perinteisesti valmistetaan.


title: Manchego

text: Manchego-juusto on suojattu Euroopan Unionin alkuperäisnimityksellä (Denominación de Origen).


title: Seppo Saastamoinen

text: Seppo Markku Saastamoinen (s. 1960 Kiuruvesi) on kajaanilainen kaupan alalla toimiva liikemies, joka on hankkinut varallisuutta halpakauppaan keskittyneillä Makasiini- ja Maxi-Makasiini -ketjuilla. Saastamoisen omistama Suomen RH-yhtiö omisti nämä ketjut vuoteen 2003 saakka, jolloin ne yhdistyivät Tarjoustalon kanssa muodostaen Tarjousmaxin. Saastamoiset omistivat tästä uudesta yhtiöstä, Tarjousmaxista 50 % ja Tarjoustalon perustajat, Arja ja Kari Hautanen 50 %. Tokmanni osti Tarjousmaxin vuosien 2005 ja 2006 vaihteessa. Tämän jälkimmäisen kaupan rahoitti CapMan. Tämän järjestelyn jälkeen Saastamoiset omistivat 24 %, Kyösti Kakkonen noin 24 % ja CapMan noin 50 % Tokmannista. Tokmannista tuli samalla Suomen suurin halpakauppaketju. Vuonna 2012 Saastamoiset, Kakkonen ja CapMan myivät osuutensa Nordic Capitalille.


title: Seppo Saastamoinen

text: Saastamoinen toimi vuosina 2006-2007 Tokmanni-konsernin varatoimitusjohtajana, ja sen jälkeen konsernin aktiivisena omistajana. Saastamoinen omistaa lisäksi esimerkiksi kiinteistöyhtiöitä.


title: Seppo Saastamoinen

text: Saastamoisen isä Alpo Saastamoinen toimi vaatekauppiaana ja jo isoisänsä Paavo Fredrik Saastamoinen toimi kauppiaana. Alpo Saastamoisen kuoltua liikenneonnettomuudessa vuonna 1967 jäi häneltä vaimo Helvi ja 7 pientä lasta.


title: Seppo Saastamoinen

text: Seppo Saastamoisen isoveli Paavo Saastamoinen jatkoi sisarusten kanssa isänsä vaateliikkeitä ja lasten vartuttua he alkoivat itse yrittäjiksi. Paavo ja Seppo perustivat halpatavaraketju Makasiinin vuonna 1977 ja siitä kasvoi vuosien saatossa merkittävä toimija ja työllistäjä sekä Savossa että Kainuussa. Ketjussa oli myymälöitä sekä Makasiini- että Maxi-Makasiini-nimillä. Myöhemmin toimintaa laajennettiin Kodintukku-konseptilla.


title: Seppo Saastamoinen

text: Veljeksistä Jukka Saastamoinen perusti 1987 yhdessä Sepon kanssa Säästötalo Robinhoodin Kymenlaaksoon, ja siitä kasvoi alueelle merkittävä halpatavaraketju.


title: Seppo Saastamoinen

text: Saastamoinen on useana vuonna ollut Kajaanin ja Kainuun suurituloisin asukas.


title: Ernst Lampén

text: Ernst Adolf Lampén (vuodesta 1936 Lampén-Iso-Keisari), 7. tammikuuta 1865 Rantasalmi – 2. huhtikuuta 1938 Helsinki) oli suomalainen opettaja, matkakirjailija ja toimittaja.


title: Ernst Lampén

text: Lampénin vanhemmat olivat Rantasalmen kirkkoherra, teologian tohtori Johan Kristian Lampén ja Selma Adolfina Ottelin. Perheessä oli yhdeksän lasta, joista Ernst oli viides. Hän pääsi ylioppilaaksi Kuopion Lyseosta 1883 ja opiskeli suomen ja ruotsin kieltä Helsingin yliopistossa, valmistuen filosofian kandidaatiksi 1889. Lampén toimi valmistumisensa jälkeen suomen ja ruotsin kielen lehtorina Helsingin suomalaisessa lyseossa 1891–1934, mutta hän oli myös laulunopettajana Helsingin suomalaisessa normaalilyseossa 1887–1901.


title: Ernst Lampén

text: Opettajantyönsä ohella Lampén oli toimittajana "Matkailulehti-Turisttidskrift"-lehdessä 1912–1921 ja Savon seuran äänenkannattajassa "Savotar"-lehdessä 1923–1926, samoin kuin "Lipeäkala"-lehden päätoimittajana 1926-1932 ja 1934. Suuri osa hänen kirjoittamistaan lehtiartikkeleista ja kirjoista liittyi juuri matkustamiseen. Hän halusi kirjoituksillaan saada suomalaiset tutustumaan omaan maahansa. Lampénilla oli käytössään rautateiden ilmaislippu ja hän matkusti ahkerasti ympäri Suomea ja kirjoitti näkemästään ja kokemastaan. Ulkomailla Lampén kävi muun muassa Ruotsissa, Saksassa, Itävallassa, Sveitsissä ja Unkarissa. Toinen Lampénin kirjallisen tuotannon pääteemoista matkailun ohella oli Savo ja savolaisuus. Lampén oli Suomen Matkailijayhdistyksen kunniajäsen.


title: Ernst Lampén

text: Lampénin tuttavapiiriin kuului monia taiteilijoita ja kirjailijoita, kuten Jean Sibelius, Juhani Aho, Eino Leino, Joel Lehtonen, L. Onerva ja Ilmari Kianto. 1930-luvulla juuri Lampén antoi Ilmari Kiannolle lempinimen "Iki-Kianto" .


title: Ernst Lampén

text: Lampén oli innokas musiikin harrastaja. Hän kuului opiskeluaikanaan Ylioppilaskunnan Laulajiin ja toimi myöhemmin laulunopettajana ja kuoromiehenä. Lampén oli myös vapaa-ajattelija: hän kuului Vapaa-ajattelijain liittoon ja oli mukana perustamassa ympäri Suomea siviilirekisteriin kuuluvien yhdistyksiä uskonnonvapauslain tultua voimaan 1922.


title: Ernst Lampén

text: Lampén oli naimisissa Lyydia Dagmar Sieväsen kanssa 1925–1926. Heille syntyi Erkki-niminen poika, minkä lisäksi Lampénilla oli myös ottolapsi Impi Maria Tiihonen. Lampén kuoli sydänkohtaukseen keväällä 1938 ja hänet on haudattu Helsingin Hietaniemen hautausmaalle.


title: Ernst Lampén

text: Lampén julkaisi romaaneja, novelleja ja tietokirjoja, joista useat käännettiin myös ruotsiksi.:


title: Leandro Grimi

text: Leandro Damian Marcelo Grimi (s. 9. helmikuuta 1985 San Lorenzo, Santa Fe, Argentiina) on argentiinalainen jalkapalloilija, joka edustaa Portugalin Liga Sagresin Sporting Clube de Portugalia. 182 senttimetriä pitkän Grimin pelipaikka on puolustuksessa, joko keskellä tai laidalla. Hänellä on myös Italian passi.


title: Leandro Grimi

text: Grimin ammattilaisura alkoi vuonna 2004 kasvattajaseura Club Atlético Hurácanin riveissä. Vuonna 2006 hän siirtyi 750 000 euron siirtosummalla toiseen argentiinalaisseuraan - Racing Club de Avellanedaan. Nykyiseen seuraansa hän siirtyi tammikuussa 2007 kahden miljoonan euron korvausta vastaan. Virallisen debyyttiottelunsa punamustien paidassa hän pelasi Italian Cupin ottelussa AC Arezzoa vastaan. Serie A:ssa hän debytoi 18. huhtikuuta Ascolia vastaan pelatussa ottelussa, jossa hän tuli kentälle vaihdosta viimeisten kymmenen minuutin ajaksi.


title: Kiiruna (lintu)

text: Kiiruna ("Lagopus muta", aikaisemmin "Lagopus mutus") on aidosti arktinen lintulaji. Se on yksi niistä harvoista lintulajeista, jotka viihtyvät kylmällä ja tuulisella asuinalueella ympäri vuoden. Kiirunan kuvaili ja nimesi Lars Montin vuonna 1776.


title: Kiiruna (lintu)

text: Kiiruna elää Suomen ja Ruotsin pohjoisimmilla tuntureilla, koko Norjan vuoristossa, Euraasian ja Pohjois-Amerikan pohjoisimmissa osissa, Islannissa, Grönlannissa sekä Jäämeren pohjoisilla saarilla, muun muassa Huippuvuorilla ja Karhusaarella. Lisäksi Alpeilla ja Pyreneillä elää eristyneet kannat. Maailman populaation kooksi arvioidaan 8,2 miljoonaa yksilöä (IUCN).


title: Kiiruna (lintu)

text: Suomessa eteläisimmät pesimäpaikat on löydetty Yllästunturilta. Suomen pesimäkannaksi on arvioitu 4 000–9 000 paria. Kiiruna on luokiteltu silmälläpidettäväksi, ja se on Suomessa rauhoitettu laji.


title: Kiiruna (lintu)

text: Vaikka kiiruna esiintyy puuttomilla ja karuilla tuntureiden lakialueilla ja vuoristoissa, se kuuluu metsäkanalintuihin.


title: Kiiruna (lintu)

text: Kiiruna sekoitetaan tunturialueilla helposti lähisukulaiseensa riekkoon ("Lagopus lagopus"). Lintujen erottaminen pelkästään ulkonäön perusteella on harjaantuneelle silmällekin vaikeaa. Kesällä sekä koiraalla että naaraalla perusväritys on ruskeankirjava, koiraalla on tummanharmaa pää ja kaula. Vatsa ja siipien alapinnat molemmilla sukupuolilla ovat valkoiset läpi vuoden.


title: Kiiruna (lintu)

text: Kiiruna on kehittänyt suojavärinsä jos mahdollista vielä sukulaistansakin monipuolisemmaksi; kesällä varsinkin naaraan yleisväri vaihtelee jopa huomattavasti elinympäristön värisävyjen mukaisesti. Yleissävyltään kesäpuku on kellertävämpi kuin riekolla. Syksyllä puolestaan koiraan selkä on riekkoa harmaasävyisempi.


title: Kiiruna (lintu)

text: Talvella molemmat lajit ovat kauttaaltaan puhtaan valkoisia lukuun ottamatta mustia pyrstösulkia. Talviasuisen kiirunakoiraan tuntomerkki on silmän ja nokan välinen, selvästi havaittava musta ohjasjuova. Naaraalla sitä ei ole, ei myöskään riekolla.


title: Kiiruna (lintu)

text: Kiiruna on kooltaan jonkin verran riekkoa pienempi ja hoikempi. Linnun pituus on 31–35 cm, siipiväli 54–60 ja paino 400–500 g. Kiirunan ääntely muistuttaa lähinnä katkonaista ruostuneen saranan narahtelua. Ääntelyä tosin kuulee harvoin. Äänekkäimmillään kiirunat ovat kevättalvella, kun koiraat käyvät soitimelle.


title: Kiiruna (lintu)

text: Havaintopaikan perusteella kiirunan ja riekon erottaminen on jopa helppoa. Nyrkkisääntö on, että tunturipaljakalla pensasrajan yläpuolella esiintyvät ovat kiirunoita ja alempana riekkoja.


title: Kiiruna (lintu)

text: Kiirunan ja riekon arvellaan toisinaan risteytyvän. Asiasta ei kuitenkaan ole tehty tieteellisesti kattavaa tutkimusta.


title: Kiiruna (lintu)

text: Kiiruna elää tuntureilla puu- ja pensasrajan yläpuolella eli paljakalla ja viihtyy erinomaisesti kivirakkaisillakin lakialueilla. Talvisin se kerääntyy riekon tavoin parviksi, joiden koko vaihtelee alle kymmenestä jopa 50:een. Se on rohkea, suojaväriinsä luottava lintu, joka ihmisenkään kohdatessaan ei mielellään nouse lentoon, vaan väistää juoksemalla. Kiirunan lento kantaa yleensä vain muutamia kymmeniä metrejä tunturinrinnettä viistosti alaspäin, mistä se jälleen kävelee takaisin oleskelukorkeudelleen.


title: Kiiruna (lintu)

text: Viima ja pakkanen eivät ole kiirunan elinehto, sillä se saattaa myös siirtyä talveksi suojaisempiin laaksoihin tai niiden reuna-alueille. Suomessa kiiruna pysyttelee myös sydäntalven tuntureiden paljakka-alueilla tai aivan tunturikoivurajan tuntumassa.


title: Kiiruna (lintu)

text: Kiirunan kyky sietää äärimmäistä kylmyyttä perustuu sen kehoa ympäröivään paksuun rasvakudokseen. Lisäksi lintu pystyy tarvittaessa kaivamaan itselleen lumeen ns. kiepin, jossa lämpötila pysyy kovallakin pakkassäällä vain muutamassa miinusasteessa.


title: Kiiruna (lintu)

text: Kiiruna on riekon tavoin maapesijä. Se munii kuopimaansa maakuoppapesäänsä 5–10 munaa. Poikasten hoitamiseen osallistuvat sekä naaras että koiras. Suomessa arvioidaan pesiviä kiirunapareja olevan noin 2 000.


title: Kiiruna (lintu)

text: Euroopan vanhin rengastettu kiiruna on ollut islantilainen 6 vuoden ja 1 kuukauden ikäinen lintu.


title: Kiiruna (lintu)

text: Lakialueiden asukkaana kiirunan ravinto koostuu untuvikkovaiheen jälkeen erilaisten tunturikasvien siemenistä, kukista ja lehdistä. Talvella lähes ainoita ravinnon lähteitä ovat vaivaispajun sekä tunturi- ja vaivaiskoivun versot ja urvut. Untuvikkoina poikasten ravintona ovat hyönteiset. Mikäli kesä on kylmä ja sateinen, on hyönteisravintoa niukasti ja jopa puolet kiirunan poikasista saattaa tällöin menehtyä.


title: Maxi-Makasiini

text: Maxi-Makasiini oli Kainuun ja Pohjois-Savon alueella toiminut halpamyymäläketju. Maxi-Makasiinin perustivat 1970-luvulla veljekset Paavo ja Seppo Saastamoinen. Ketjun liikevaihto vuonna 2002 oli 44 miljoonaa euroa, ja ketju työllisti lähes 200 ihmistä. Pääkonttori sijaitsi Kajaanissa. Ketjun liiketoiminnan perustana oli oma maahantuonti Aasiasta, mikä mahdollisti halvat jälleenmyyntihinnat kuluttajille. Suuri osa myyntitavaroista tuotiin Pick Import Oy:n kautta, jonka perustajajäseninä Saastamoiset toimivat. Ketjun tunnuslause oli "Maxissa markkakin on mahtava".


title: Maxi-Makasiini

text: Vuonna 2006 Tokmanni-konserni osti Maxi-Makasiinin. Ketjun myymälät muutettiin Tokmanneiksi vasta vuoteen 2014 mennessä.


title: Paska (kunta)

text: Paska on kunta Saksassa Thüringenin osavaltiossa. Paskassa on 107 asukasta (31.12.2012) ja pormestarina toimii Tino Riemschneider. Kunta sijaitsee Hohenwarten tekojärven välittömässä läheisyydessä.


title: Paska (kunta)

text: Paskan historia ulottuu 1200-luvulle. 1500- ja 1600-luvuilla paikan nimi oli "Passeck". Arkeologisissa kaivauksissa paljastuneet hautalöydökset todistavat kelttien asumuksista Paskan ympäristössä.


title: Paska (kunta)

text: Paska on malliltaan yhden aukion ympärille rakennettu kylä. Tyypilliset vanhat maalaistalot on rakennettu useimmiten ristikkotekniikalla. Kylä sijaitsee Sormitzgrundin luonnonsuojelualueen rajalla.


title: Paska (kunta)

text: Kunnan läpi menee tie Linkenmühleen. Vuodesta 1995 alkaen lossi on vienyt autot Saale-joen yli. Kunnan lävitse kulki aiemmin Nürnbergin kauppareitti.


title: Autodrome de Montlhéry

text: Autodrome de Montlhéry on moottoriurheilurata, viralliselta nimeltään L’autodrome de Linas-Montlhéry. Se sijaitsee Ranskassa, Pariisin lähistöllä Montlhéryn ja Linas’n kylien välissä. Radalla ajettiin GP-sarjaa vuoteen 1949. Vuonna 1950 GP-sarjan korvasi Formula 1, eikä radalla enää ajettu Ranskan Grand Prix’ta.


title: Autodrome de Montlhéry

text: Teollisuusjohtaja Alexandre Lamblin palkkasi René Jaminin suunnttelemaan 2,55 km pitkän soikean radan tonnin painoisille kilpa-autoille, jotka voisivat kulkea soikealla radalla 220 km/h. Rataa kutsuttiin nimellä "Autodrome Parisien". Vuonna 1925 soikioon lisättiin tieosuus.


title: Autodrome de Montlhéry

text: Ensimmäisen kilpailun järjesti 26. heinäkuuta 1925 Automobile Club de France Grand Prix. Kilpailun voitti Robert Benois Delagella, mutta kisaa varjosti Antonio Ascarin kuolema. Vuonna 1925 radalla pidettiin myös Ranskan GP, ja uudelleen vuonna 1927 sekä vuosina 1931–1937. Kilpailut, kuten "Coupes du Salon", "Grand Prix de l’Age d’Or" ja "1000 km" järjestettiin radalla satunnaisesti.


title: Autodrome de Montlhéry

text: Vuonna 1939 rata myytiin valtiolle, sillä sen huoltokustannukset olivat korkeat. Valtio myi sen vuonna 1946 edelleen Union technique de l’automobile et du cyclelle (UTAC).


title: Autodrome de Montlhéry

text: Radalle kuoli useita kuljettajia, muun muassa Benoît Nicolas Musy (1956) sekä Peter Lindner ja Franco Patria. Viimeksi mainittujen onnettomuudessa vuonna 1964 kuoli myös kolme ratahenkilöä.


title: Autodrome de Montlhéry

text: Viimeisin kilpailu radalla järjestettiin vuonna 2001.


title: EISCAT

text: EISCAT eli European Incoherent Scatter Scientific Association on kansainvälinen tutkimuslaitoksen yhteenliittymä, joka tekee tristaattisella ISR-tutkajärjestelmällä mittauksia, joilla tutkitaan ionosfääriä ja plasmasfääriä.


title: EISCAT

text: Järjestelmällä voidaan seurata esimerkiksi asteroideja ja revontulia.


title: EISCAT

text: Tutkat sijaitsevat Kiirunassa, Sodankylässä ja Tromssassa. Tutkajärjestelmän lähetin on suuritehoinen, megawattiluokan pulssimoduloitu tutka.


title: EISCAT

text: Lisäksi järjestelmään kuuluu Tromssassa sijaitseva radiolähetin, jolla ionosfääriä lämmitetään sekä jatkuvasti ionosfääriä tarkkaileva tutka-asema Huippuvuorilla. 2010-luvulla EISCAT on suunnitellut mittausjärjestelmänsä uudistamista EISCAT-3D:ksi.


title: EISCAT

text: Organisaatio on monikansallinen; sen jäsenmaita ovat Japani, Kiina, Norja, Ruotsi, Saksa, Suomi ja Yhdistynyt kuningaskunta. Suomen osallistumisen rahoittaja on Suomen Akatemia. Vuonna 2010 tohtori Esa Turunen johti EISCATia.


title: Sami Markkanen

text: Sami Markkanen (s. 1974 Kuopio) on suomalainen jääkiekkoilija. Markkanen on pelannut urallaan sekä Suomessa, jossa hän teki 2-divisioonan piste-ennätyksen kaudella 2002–2003, että Norjassa. Hän on ehkä tunnetumpi rullakiekkoilijana, jossa hän on monena vuonna ollut Suomen maajoukkueen mukana voittamassa MM-mitaleja. Rullakiekkoa hän pelasi kuopiolaisessa Devilsissä. Nykyään hän pelaa rullakiekkoa Tamperelaisessa KooVee Rollersissa jonne siirtyi viime kesänä ja tuloksena SM-Hopea. Viimeistä edelliset kaudet Markkanen pelasi Norjassa ja viime kauden JHT:ssä.


title: Fumihito

text: Fumihito, prinssi Akishino (, s. 30. lokakuuta 1965 Tokio) on Japanin keisari Akihiton ja keisarinna Michikon toinen poika. Kruununperimysjärjestyksessä hän on toinen isoveljensä Naruhiton jälkeen. Lapsena hänen keisarillinen kutsumanimensä oli prinssi Aya (). Koska Naruhitolla on ainoastaan tytär eikä poikaa, Fumihitosta tulee veljensä kuoltua seuraava keisari, ellei Naruhito mene uusiin naimisiin ja saa poikaa, mikä on epätodennäköistä.


title: Fumihito

text: Fumihito suoritti ensin tutkinnon valtiotieteellisessä tiedekunnassa vuonna 1988 ja lähti sitten opiskelemaan eläintiedettä ulkomaille. Hän väitteli filosofian tohtoriksi ornitologiasta lokakuussa 1996.


title: Fumihito

text: Kesäkuun 29. 1990 Fumihito avioitui Kiko Kawashiman kanssa. Pari tapasi opiskellessaan Gakushūin-yliopistossa. Parilla on kolme lasta: prinsessa Mako (s. 23.10.1990), prinsessa Kako (s. 29.12.1994) sekä prinssi Hisahito (s. 6.9.2006).


title: Luettelo Eppu Normaalin kappaleista

text: Tämä on luettelo Eppu Normaalin tekemistä kappaleista aakkosjärjestyksessä. Listassa on kaikkiaan 182 kappaletta.


title: Marco Storari

text: Marco Storari (s. 7. tammikuuta 1977 Pisa, Toscana, Italia) on italialainen jalkapallomaalivahti, joka edustaa Italian Serie A:ssa Cagliaria.


title: Marco Storari

text: Marco Storari on italialaisen Perugian kasvatti, juniorivuosinaan Storari edusti kasvattajaseuransa lisäksi myös US Ladispolia ja Perugiaa. Ammattilaisuransa ensimmäiset ottelut hän pelasi AC Anconan riveissä vuonna 1998. Storari pelasi Anconan maalilla neljä vuotta ja 91 ottelua, ja oli mukana Anconan joukkueessa, joka nousi Italian kolmannelta sarjatasolta Serie C:stä toiseksi korkeimmalle sarjatasolle, Serie B:hen. Vuonna 2002 Storari siirtyi Napoliin ja seuraavana vuonna, 2003, matka jatkui Messinaan. Storari pelasi Messinassa vuoteen 2007. Hän pelasi joukkueen maalilla peräti 45 ottelua kaudella, jona Messina nousi Serie A:han Italian korkeimmalle sarjatasolle, vuonna 2004. Hän pelasi Messinan ykkösvahtina jokaisen kauden, jona edusti seuraa.


title: Marco Storari

text: AC Milan hankki Storarin 17. tammikuuta 2007 Messinasta 1,2 miljoonalla eurolla, paikkaamaan Didan ja Željko Kalacin yhtäaikaisten loukkaantumisten aiheuttamaa maalivahtipulaa. Debyyttiottelussaan hän pelasi loistavasti pitäen maalinsa puhtaana keskikastin Livornoa vastaan. Ottelut AC Milanissa jäivät kuitenkin ainoastaan kolmeen, ja kaudeksi 2007–2008, Didan ja Kalacin toivuttua, seura lainasi hänet espanjalaisseura Levanteen. Storari pelasi Levantessa yhden kauden, ja kaudeksi 2008-09 Storari palasi kotimaahansa, Fiorentinan joukkueeseen. Fiorentinassa selkeä ykkösvahti oli kuitenkin ranskalainen Sebastien Frey, ja Storarin peliaika jäi yhteen otteluun.


title: Marco Storari

text: Kauden jälkeen AC Milan hankki Storarin uudelleen maalilleen, kaudeksi 2009–2010. Storari pelasi Milanin maalilla kauden neljä ensimmäistä ottelua, ja seuralegenda Nelson Dida sekä kokenut Christian Abbiati lämmittivät milanolais-seuran vaihtopenkkiä. Kesken kauden Storari sai kuitenkin jälleen vaihtaa maisemaa, kun U.C. Sampdoria hankki hänet maalivahdikseen. Sampdoriassa kokenut maalivahtikaksikko Storari sekä Luca Castellazzi, pelasivat kauden ottelut suurin piirtein puoliksi, ja kauden päätteeksi kumpikin veskari jätti seuran. Castellazzi suuntasi Internazionale Milanoon, kun taas Storari vapaille markkinoille, sopimuksensa päätyttyä.


title: Marco Storari

text: Kesäkuussa 2010 Juventus teki Storarin kanssa kolmivuotisen sopimuksen. Lähtöasetelma Juventuksessa oli selkeä, Italian maajoukkueen, sekä Juventuksen selkeä ykkösmaalivahti sekä Juventuksen vara-kapteeni, Gianluigi Buffon on seuran ykkösvahti ja kokenut Storari tuuraa maalilla tarvittaessa. Buffon kuitenkin loukkaantui vuoden 2010 jalkapallon MM-kisoissa ja hänen selkävammansa piti hänet sivussa liki puoli vuotta. Tuolloin Storari tuurasi Buffonia maalilla, kohtalaisin arvosanoin, Storari pelasi Juven maalilla kauden aikana 23 ottelua, Alexander Manninger yhden, ja Buffon loput. Juventus jäi Storarin ensimmäisellä kaudella Serie A:ssa vaatimattomalle seitsemännelle sijalle.


title: Marco Storari

text: Kaudella 2011–2012 Buffon oli jälleen pelikunnossa ja pelasi Juventuksen maalilla peräti 35 liigaottelua, ja Storarin vastuu jäi näin ollen 3 otteluun. Kausi päättyi Juventuksen mestaruusjuhliin, kun kapteeni Alessandro del Piero kohotti Serie A:n mestaruuspokaalia käsillään ensi kertaa, sitten vuoden 2003. Kaudeksi 2012–2013 del Piero jätti Juventuksen ja ykkösvahti Buffonista tuli joukkueen kapteeni. Kaudella 2012–2013 Buffon on jälleen pelannut suuren osan Juventuksen Serie A-otteluista, sekä kaikki ottelut Mestareiden liigassa. Siten Storarin vastuu maalilla on jäänyt jälleen hyvin vähäiseksi; ainoastaan kolmeen otteluun.


title: Marco Storari

text: Vuonna 2005 Italian maajoukkueen silloinen päävalmentaja Marcello Lippi kutsui Storarin mukaan Slovenian MM-karsinnoissa kohdanneeseen maajoukkueeseen, mutta Storarin rooli oli kuitenkin joukkueen kolmosmaalivahti, Buffonin pelatessa ottelun Italian maalilla.


title: Marco Storari

text: Vuonna 2010 Storari sai kautta aikojen toisen kutsunsa Italian maajoukkueeseen, kun uusi päävalmentaja, Lippin seuraaja, Cesare Prandelli nimesi hänet Norsunluurannikon harjoitusmaaottelussa kohtaavaan joukkueeseen. Italian maalilla pelasivat kuitenkin Federico Marchetti ensimmäisen puoliajan, ja Salvatore Sirigu toisen puoliajan, joten Storarin maajoukkuedebyytti jäi jälleen tekemättä.


title: Ruotsin avaruusfysiikan instituutti

text: Ruotsin avaruusfysiikan instituutti, (Institutet för rymdfysik, IRF) on 110 henkeä työllistävä valtiollinen tutkimuslaitos. Instituutin tehtävänä on tutkia ja tarjota opetusta avaruusfysiikan, avaruustekniikan ja ilmakehän tutkimuksen alueilla. Instituutin päämaja sijaitsee Kiirunassa. Lisäksi instituutilla on työntekijöitä Uumajassa, Uppsalassa ja Lundissa.


title: Mo-Do

text: Mo-Do oli italialainen eurodance-projekti. Sen loivat 1990-luvun puolivälissä DJ:t Claudio Zennaro, Mario Pinosa ja Sergio Portaluri. Sen vokalistina toimi Fabio Frittelli, jota pidettiin Mo-Don keulakuvana. Mo-Don tyylisuuntana oli koneilla tuotettu tanssimusiikki. Kansainvälinen läpimurto aikaansaatiin vuonna 1994 singlellä "Eins, Zwei, Polizei". Sen sanat on muokattu vanhasta saksankielisestä lastenlorusta: Mo-Do:n kappaleessa se on muodossa "Eins, zwei, Polizei, drei, vier, Grenadier, fünf, sechs, alte Gags, sieben, acht, gute Nacht". Levyä soitettiin useasti Saksan ja Itävallan klubeilla ja se oli myös kyseisissä maissa singlelistan ykkösenä. Nimen "Mo-Do" kerrotaan juontuvan Frittellin synnyinpaikkakunnan Monfalconen ja hänen syntymäpäivänsä sunnuntain () kahdesta ensimmäisestä kirjaimesta.


title: Mo-Do

text: Fabio Frittelli kuoli 6. helmikuuta 2013.


title: Jääkala

text: Jääkala ("Chaenocephalus aceratus") on noin 70 senttimetrin pituinen hoikka ja pitkulainen kala, jota tavataan vain Etelämantereen lähivesillä.


title: Jääkala

text: Kalan erikoispiirre on se, että sen veressä ei ole lainkaan punasoluja. Happi kulkeutuu lihaksille veriplasman mukana. Jääkalan keho ei jäädy vaikka se koskettaisi jäätä, sillä sen veressä on luontaista jäänestoainetta.


title: Jääkala

text: Jääkala elää pohjan tuntumassa 5–770 metrin syvyydessä. Se saalistaa pääasiassa pienempiä kaloja sekä krilliäyriäisiä.


title: Ateismin määritelmä

text: Ateismin määritelmästä ei vallitse yksimielisyyttä. Yleisesti eri määritelmien yhteisinä piirteinä on joko näkemys, että jumalia ei ole olemassa tai jumalauskon puuttuminen. Ateismi on esiintynyt historian aikana eri ilmenemismuodoin ja eri perustein. Tämä on vaikuttanut ateismin määrittelemisen vaikeuteen.


title: Ateismin määritelmä

text: A-teismi eli ei-teismi on sananmukaisesti teismin vastakohta eli negaatio (yhtä lailla kuin myös jumaliin uskomimen on ateismin vastakohta eli negaatio). Tämä voi tarkoittaa joko uskon puuttumista "jumaliin" (kreikan atheos, jumalaton) tai "jumalauskon" (teismi) antonyymiä. Kumpikin määritelmä on mahdollinen, koska ateismi voidaan ymmärtää kahdella tavalla: joko väitelauseena tai yksilön tiedollisena käsityksenä


title: Ateismin määritelmä

text: Filosofi Michael Martinin teoksessa "Atheism: A Philosophical Justification" (1990) käytetään ateismi-sanaa laajassa merkityksessä. Martin erottaa toisistaan positiivisen ateismin ja negatiivisen ateismin (uskon puute jumalan olemassaoloon), jolloin negatiivinen ateismi on päällekkäinen joidenkin agnostisismin määritelmien kanssa. Esimerkiksi Suomalainen filosofi Ilkka Niiniluoto taas pitää tätä määritelmää liian laveana.


title: Ateismin määritelmä

text: Niiniluoto on kutsunut "tieteelliseksi ateismiksi" käsitystä, jonka mukaan tieteellisen tiedon perusteella voidaan osoittaa, että jumalia ei ole olemassaNiiniluoto, Ilkka: ”Ateismi”. Teoksessa S. 130.. Käsityksen, jonka mukaan ei ole riittävästi perusteita pitää jumalia olemassa olevina, pohjalta on päädytty toisaalta myös ajatukseen, että mitä enemmän kumotaan jumalien olemassaoloa tukemaan esitettyjä todisteluja, sitä vähemmän vakuuttavaksi tämä kanta tulee. Tätä näytön puutteesta seuraavaa käsitystä, jonka mukaan jumalia ei ole olemassa, Niiniluoto on nimittänyt "filosofiseksi ateismiksi".


title: Ateismin määritelmä

text: Väitelauseena jumalausko eli teismi on väite, jonka mukaan on olemassa jumala tai jumalia: "Jumala on olemassa". Tällöin jumalauskon vastaväite on "Jumala ei ole olemassa". Henkilö X, joka on sitä mieltä, että jumala on olemassa on jumalauskoinen eli "teisti". Henkilö X, joka on sitä mieltä että jumala ei ole olemassa on "jumalaton" eli "ateisti".Niiniluoto, Ilkka: ”Ateismi”. Teoksessa S. 130Esimerkiksi George H. Smithin mukaan ateismi on väitelause: ”ei ole olemassa jumalaa tai jumalia”. Tämä määritelmä esittää ontologisen eli olemassaoloa koskevan käsityksen.


title: Ateismin määritelmä

text: Olemassaoloa koskevina kantoina nämä ovat toisensa poissulkevat, eli kukaan järkevä henkilö ei voi olla yhtä aikaa teisti ja ateisti, koska väitteet muodostaisivat ristiriitaisen käsitysten joukon. Sen sijaan jotkut ajattelevat, että on pidättäydyttävä kannanotosta jumalan olemassaoloon puolesta tai vastaan. Tällöin henkilö X ei kannata teismiä eikä ateismia. Tätä kantaa jumalan olemassaoloon voidaan luonnehtia epäilyksi. Tämäkin käsitys on silti kannanotto, joka perustuu harkintaan ja perusteiden punnitsemiseen. Thomas Henry Huxley esitti, että tätä kannanottoa kutsuttaisiin agnostismiksi.


title: Ateismin määritelmä

text: Kun ateismilla tarkoitetaan tiedollista asennetta (joku henkilö X on sitä mieltä, että ei ole olemassa jumalia), voidaan tämä Niiniluodon luonnehdinnan mukaan perustella kahdella tavalla: ”Ulkoapäin”, jolloin a-teismi eli ei-teismi on (henkilö X:n osalta) "uskon puutetta jumalan olemassaoloon", ja ”sisältä käsin”, jolloin ateismi on "käsitys, jonka mukaan jumalia ei ole olemassa". Niiniluoto pitää jälkimmäistä tulkintaa loogisesti vahvempana siinä mielessä, että, olettaen henkilö X:n käsitysten ristiriidattomuuden, jälkimmäisestä väitteestä seuraa ensimmäinen, mutta ei päinvastoin.


title: Ateismin määritelmä

text:
Filosofi Michael Scriven on muotoillut ateistin, agnostikon ja teistin määritelmän tietoteoreettisena käsityksenä, jolloin käsitys ateismin, agnostisismin ja teismin suhteen voi olla eriasteinen.
Tähän muotoiluun on lisätty Michael Martinin jaottelu positiivisiin ateisteihin ja negatiivisen ateisteihin. Positiiviset ateistit katsovat, että jumalien olemassaoloa voidaan pitää todistettavasti epätotena. Negatiiviset ateistit, joiden mielestä jumalan tai jumalien olemassaolon puolesta ei ole esitetty mitään todisteita.


title: Ateismin määritelmä

text: Michael Martinin tavoin myös filosofi Paul Edwards on tietoisesti poikennut määritelmästä, jonka mukaan ateisti pitää jumalan tai jumalien olemassaoloa koskevaa lausetta J epätotena. Hän määrittelee ateistin henkilönä, joka hylkää jumaliin uskon. Tällöin hylkäyksellä voi olla muitakin perusteita kuin J:n epätotena pitäminen. Michael Martin toteaa, että negatiivisen ateismin käsite on laajempi kuin Edwardsin ateismin käsite, sillä negatiivisen ateismin käsite lukee ateisteiksi myös henkilöt, joita yksinkertaisesti puuttuu usko jumalaan, eikä tämän uskon puuttumisen tarvitse olla tulosta uskon hylkäämisestä. Ilkka Niiniluodon mukaan tässä suhteessa Kari Saaren ateismin määritelmä näytön puuttumisesta seuraavana uskon puuttumisena on lähempänä Edwardsia kuin Martinia.


title: Ateismin määritelmä

text: Ateistin määrittelemistä jumalankieltäjäksi on Suomessa vastustanut esimerkiksi Kari Saari Arvostellessaan "Vapaa Ajattelija" -lehdessä 4/90 Ilkka Niiniluodon ja Anssi Kuuselan kirjoittamaa elämänkatsomustiedon oppikirjaa Kari Saari piti tätä määritelmää "”erittäin pahana virheenä”" ja sen sijaan ateisti tulisi määritellä "”henkilöksi, joka ei usko jumalan olemassaoloon”", jolloin ateismi on "”näytön puuttumisesta seuraavaa uskon puuttumista”".. Kari Saaren esittämässä ateistin määrittelyssä "”henkilöksi, joka ei usko jumalan olemassaoloon”" on kuitenkin se ajatuksellinen ongelma, että siinä ateisti määritellään jumalien uskotellun olemassaolon kautta ja pohjalta, mutta miten se voisi olla mahdollista, kun jumalia ei ole olemassakaan.


title: Ateismin määritelmä

text: Filosofi Julian Baggini on havainnollistanut ateismin käsitettä seuraavasti. Tavallisesti henkilöistä, jotka eivät usko jonkin mielikuvitusolennon olemassaoloon, ei käytetä mitään eritystä nimitystä. Oletetaan, että niiden ihmisten määrä, jotka uskovat tiettyyn taruolentoon, alkaa kasvaa. Pian heitä aletaan kutsua erityisellä nimellä, kuten teistejä eli jumalaan uskovia. Kun teistejä alkaa olla paljon, teistejä aletaan pitää normaaleina, vaikka jumalan olemassaolosta ei ole mitään näyttöä. Niitä, jotka eivät ole teistejä, aletaan kutsua ei-teisteiksi eli ateisteiksi. Tavallisella ihmisellä on erilaisia todellisuutta koskevia käsityksiä. Teistit sanovat, että tämän lisäksi todellisuuteen kuuluu jumala. Jos teistejä eli jumalaan uskovia ei olisi, olisi kuitenkin ateisteja, mutta kukaan ei kutsuisi heitä ateisteiksi. Ateistien käsitys olisi aivan sama vaikka teistejä ei olisi ollut koskaan olemassa.


title: Ateismin määritelmä

text: Suomen ateistiyhdistyksen puheenjohtajan Erkki Hartikaisen mielestä ”jumalaton” eli ateisti on parempi sana kuin ”uskonnoton”, koska hänen mukaansa sanalla ”usko” on niin paljon tunnemerkityksiä, että järkevien ihmisten pitäisi lakata kokonaan käyttämästä tätä sanaa. ”Tahraton, syytön, viaton, tupakoimaton, alkoholiton jne. ovat myönteisiä ominaisuuksia. Sana 'jumalaton' on hyvä sana täysin samassa merkityksessä kuin 'tahraton'.” Richard Dawkins on muodostanut sanaa geeni eli perintötekijä käyttäen uuden sanan ”meemi” eli mielen virus, jolla hän tarkoittaa helposti leviävää ja suosittua harhakäsitystä. ”Meemitön” olisi siis ihminen, joka on esimerkiksi jumalaton, ufoton tai horoskoopiton.


title: Bengt Sjöstedt

text: Bengt Olof Albert "Benkku" Sjöstedt (2. marraskuuta 1906 Tenhola – 16. heinäkuuta 1981) oli suomalainen aitajuoksija ja maailmanennätysmies. Sjöstedt edusti Suomea 110 metrin aitajuoksussa kaksissa olympiakisoissa, 1928 ja 1932. Sjöstedt edusti uransa aikana tammisaarelaista Ekenäs IF:ää sekä helsinkiläisiä KIF:ää ja HIFK:ta.


title: Bengt Sjöstedt

text: Sjöstedt sivusi 110 metrin aitojen maailmanennätystä 14,4 5. syyskuuta 1931 Helsingissä Eläintarhan kentällä pidetyissä kansainvälisissä kilpailuissa.


title: Emu (täsmennyssivu)

text: Emu tarkoittaa seuraavia asioita:


title: Higashiyamato

text: Higashiyamato () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Tokion Higashimurayaman, Kodairan, Musashimurayaman ja Tachikawan kaupunkeihin sekä Saitaman prefektuurin Tokorozawan kaupunkiin. Higashiyamatossa on 85 857 asukasta (vuonna 2017) ja sen pinta-ala on 13,42 neliökilometriä.


title: Higashiyamato

text: Yamaton kylä perustettiin 1. marraskuuta 1919. Siitä tuli maaseutukaupunki 3. toukokuuta 1954 ja kaupunki 1. lokakuuta 1970, jolloin se nimettiin Higashiyamatoksi. Kaupunkia palvelevat Seibu-rautateiden Haijima-linja ja Taman monorail.


title: Einsteinin vakio

text: Einsteinin vakio voi tarkoittaa seuraavia asioita:


title: Helen Levitt

text: Helen Levitt (31. elokuuta 1913 – 29. maaliskuuta 2009) oli yhdysvaltalainen valokuvaaja.


title: Helen Levitt

text: Levitt opiskeli Walker Evansin johdolla 1938–1939. Hänen ensimmäinen oma näyttelynsä pidettiin vuonna 1943 New Yorkin Museum of Modern Artissa. Hän toimi lyhyesti elokuvaohjaajana 1940-luvun lopulla.


title: Helen Levitt

text: Levitt sai nopeasti töitä dokumenttivalokuvaajana. Hän sai vuosina 1959 ja 1960 kaksi Solomon R. Guggenheim Foundationin lahjoitusta. Hän oli aktiivinen valokuvaaja yli 70 vuoden ajan. Hän kuoli New Yorkissa 95 vuoden ikäisenä 29. maaliskuuta 2009.


title: Frances Reid

text: Frances Reid (9. joulukuuta 1914 Wichita Falls, Texas – 3. helmikuuta 2010) oli yhdysvaltalainen näyttelijä. Hänet muistetaan parhaiten roolistaan Alice Hortonina NBC:n "Päivien viemää" -saippuasarjassa.


title: Frances Reid

text: Reid syntyi Texasissa, mutta varttui Berkeleyssä, Kaliforniassa. Ensimmäisen roolisuorituksensa hän teki vuonna 1938 elokuvassa "Man-Proof". Hän teki pieniä rooleja myös muissa sarjoissa ja elokuvissa sekä Broadwaylla, mutta yksikään niistä ei ole kansainvälisesti yhtä tunnettu kuin hänen "Päivien viemää" -roolinsa. Reid debytoi sarjassa jo marraskuussa 1965 ja teki viimeisen esiintymisensä joulukuussa 2007. Hän oli viimeisenä elossa sarjan alkuperäisestä näyttelijäkaartista ja häntä pidettiin sarjan ikonina.


title: Frances Reid

text: Reid oli näyttelijä Philip Bourneufin kanssa naimisissa tämän kuolemaan eli vuoteen 1979 asti. Parilla ei ollut lapsia.


title: Frances Reid

text: Reid kärsi dementiasta ja osteoporoosista.


title: Aspenin musiikkijuhlat

text: Aspenin musiikkijuhlat (Aspen Music Festival and School, AMFS) on yksi Yhdysvaltojen merkittävimmistä musiikkifestivaaleista ja musiikkikouluista. Vuosittain kesä-elokuussa Aspenin kaupungissa Coloradon osavaltiossa järjestettävän festivaalin yhdeksänviikkoinen kausi käsittää noin 350 tapahtumaa, muun muassa orkesterikonsertteja, oopperaesityksiä, kamarimusiikkia, luentoja ja lastenkonsertteja.


title: Aspenin musiikkijuhlat

text: Aspenin musiikkijuhlilla opiskelee vuosittain noin 750 nuorta muusikkoa yli 40 maasta. Juhlilla on omat kurssinsa instrumentalisteille, laulajille, säveltäjille, jousikvarteteille. Juhlien yhteydessä on vuodesta 2000 toiminut American Academy of Conducting -kapellimestariakatemia. Orkesterinjohtoa Aspenin musiikkijuhlilla ovat opiskelleet mm. suomalaiset Petri Sakari (1979-80), Markku Laakso (2007) ja Sasha Mäkilä (2009).


title: Aspenin musiikkijuhlat

text: Vuodesta 1998 juhlien taiteellinen johtaja on ollut kapellimestari David Zinman.


title: Aspenin musiikkijuhlat

text: Chicagolainen liikemies Walter Paepcke perusti toisen maailmansodan jälkeen Aspeniin hiihtokeskuksen, Aspen Instituten ja Aspenin musiikkijuhlat.


title: Gianluca Freddi

text: Gianluca Freddi (s. 29. maaliskuuta 1989 Rooma, Lazio, Italia) on italialainen jalkapalloilija, joka edustaa Serie B:ssä pelaavaa US Grosseto FC:tä. Hänen pelipaikkansa on puolustaja.


title: Gianluca Freddi

text: Freddi on AS Roman kasvatti, joka debytoi seuran edustusjoukkueen paidassa 22. huhtikuuta 2006 ollessaan avauskokoonpanossa liigaottelussa Sampdoriaa vastaan. Tuo ottelu jäi toistaiseksi kuitenkin hänen ainoakseen Serie A:ssa. Kesällä 2007 hän siirtyi yhtä sarjatasoa alemmaksi Grossetoon.


title: Clara Ingram Judson

text: Clara Ingram Judson (4. toukokuuta 1879 – 24. toukokuuta 1960) oli yhdysvaltalainen kirjailija. Hänet tunnetaan parhaiten lastenkirjallisuuden teoksistaan, joita hän julkaisi yhteensä kymmeniä.


title: Clara Ingram Judson

text: Judson voitti kaikkien aikojen toisen Laura Ingalls Wilder -mitalin vuonna 1960. Hän kuoli saman vuoden toukokuun 24. päivänä Evanstonissa, Illinois'ssa. Hänen kuolemansa jälkeen alettiin jakaa Clara Ingram Judson -palkintoa.


title: Arctic Sunrise

text: Arctic Sunrise on norjalaisella AS Vaagen Verft –telakalla vuonna 1975 hylkeenpyyntialukseksi rakennettu laiva, jonka nykyään omistaa Greenpeace. Greenpeace otti aluksen käyttöönsä vuonna 1996.


title: Arctic Sunrise

text: Arctic Sunrise oli ensimmäinen alus, joka purjehti Etelänapamantereella sijaitsevan James Rossin saaren ympäri. Saaren Etelämantereeseen liittänyt 200 metriä paksu jääkieleke romahti irti vuonna 1997 ja avasi väylän saaren ympäri.


title: Arctic Sunrise

text: Alus pystyy murtamaan jäätä ja sillä on kolmisenkymmentä hyttipaikkaa. Huippunopeus on 13 solmua. Sen pituus on 49,62 m, leveys 11,5 m ja syväys 5,3 m. Aluksen kotisatama on Amsterdam, Alankomaat.


title: Arctic Sunrise

text: Arctic Sunrisea on sen jäänkestävyyden ansiosta käytetty paljon napa-alueilla, ja se on osallistunut mm. valaanpyynnin estämiseen Eteläisellä jäämerellä sekä dokumentoinut ilmaston lämpenemisen vaikutuksia Grönlannissa. Se on myös vieraillut Amazonilla ja Karibianmerellä. Suomessa alus on käynyt kolmasti, loppusyksystä 2006, alkukeväästä 2007 ja alkukeväästä 2015.


title: Arctic Sunrise

text: Syyskuussa 2013 Venäjän turvallisuusjoukot ottivat aluksen haltuunsa, kun alusta oli käytetty Venäjän öljynporauksen vastustamiseen arktisilla alueilla.


title: Casimirin ilmiö

text: Casimirin ilmiö tai Casimir–Polder voima on nimitys voimasta, joka syntyy kahden hyvin lähellä toisiaan olevien kappaleiden välille. Voima johtuu siitä, että kappaleiden väliin syntyvien virtuaalisten hiukkasten aallonpituus on rajoitettu. Koska kappaleiden etäisyys on rajattu, ei kappaleiden välille voi syntyä hiukkasia, joiden aallonpituus on etäisyyttä pitempi. Muualla kuin kappaleiden välillä voi syntyä eri aallonpituisia hiukkasia. Tästä seurauksena on kappaleita ulkoapäin työntävä paine.


title: Casimirin ilmiö

text: Ilmiön havaitsi hollantilainen fyysikko Hendrik B. G. Casimir, jonka mukaan ilmiö on myös nimetty. Ensi kertaa ilmiön olemassaolo kyettiin todistamaan vuonna 1948. Klassinen todistuskeino voimalle on tyhjiössä lähekkäin olevat varauksettomat metallipalat, jotka itsekseen lähestyvät toisiaan.


title: Casimirin ilmiö

text: Casimirin ilmiö on keskeinen nukleonimalleissa ja nanotekniikassa.


title: Lego Mindstorms

text: Lego Mindstorms (virallinen nimi Lego Mindstorms Robotic Invention System) on Lego Groupin valmistama tuotesarja, josta voi rakentaa erilaisia robotteja. Sarjan setit koostuvat mikropiirillä varustetuista ns. keskuspalikoista, niihin liittyvistä antureista ja moottoreista sekä tavanomaisista Lego Technic -palikoista. Ensimmäinen versio, RCX, julkaistiin vuonna 1998. Seuraava Mindstorms-versio, NXT, tuli kauppoihin vuonna 2006. NXT 2.0 lanseerattiin vuonna 2009 ja seuraava versio, EV3, on tullut myyntiin syksyllä 2013.


title: Lego Mindstorms

text: RCX-keskuspalikalla varustetut setit tulivat kauppoihin vuonna 1998. Se ohjelmoidaan tietokoneella tarkoitusta varten kehitetyllä ohjelmalla. Ohjelmia voidaan ajaa joko suoraan tietokoneen kautta tai tallentamalla ne RCX-keskuspalikkaan, josta niitä voidaan ajaa nappia painamalla. RCX:ssä on kolme anturiporttia ja kolme sähkömoottoriporttia. RCX:n käyttämät moottorit ovat Lego Technic -sarjan käyttämiä yhdeksän voltin moottoreita. RCX on korvattu pitkälti uudella NXT-älypalikalla eikä alkuperäisiä RCX-sarjan settejä ole enää myynnissä.


title: Lego Mindstorms

text: Samana vuonna kun alkuperäinen RCX julkaistiin, julkaistiin toinenkin ohjelmoitava palikka "Cybermaster"-nimen alla. Tämä Cybermaster-palikka erosi "isosta veljestään", RCX-keskuspalikasta, seuraavilla tavoilla:Cybermaster-tuotesarja on suunnattu nuoremmille kuin RCX ja se oli integroitu tehokkaasti setin mukana tulleeseen tietokonepeliin. Tarkoituksena oli että tietokonepelissä eteen tulevat ongelmat ratkaistaisiin ohjelmoimalla Cybermaster-robottiin omanlaisensa ohjelma ja ratkaisemalla oikeassa elämässä ongelmat.


title: Lego Mindstorms

text: NXT julkaistiin vuonna 2006. Se sisältää kolme sähkömoottoria ja neljä anturia: valo-, ultraääni-, kosketus- ja äänianturin. Lisäksi sarja sisältää ohjelmointiyksikön ja erinäisen määrän Lego Technic -osia. Myös NXT ohjelmoidaan tietokoneella. NXT:ssä on kolme ulostuloporttia, neljä sisääntuloporttia ja yksi USB-portti, jonka kautta tietokoneella ohjelmoitu ohjelma siirretään NXT:hen. NXT on varustettu Bluetoothilla. Lego julkaisi uuden 2.0 version NXT:stä vuonna 2009. NXT 2.0 ei poikkea paljoa NXT 1.0:sta, muulla tavoin kuin jollain muutetuilla rakennusosilla ja uudella valoanturin korvanneella värianturilla. Myös äänianturi korvattiin toisella kosketusanturilla.


title: Lego Mindstorms

text: Mindstorms EV3 malli julkaistiin syksyllä 2013 kahtena sarjana Home, sekä Education. Kuluttajille suunnatussa 31313 sarjassa on keskusyksikkö (Brick), 2 ajomoottoria, 1 keskikokoinen moottori, sekä kosketus-, väri- ja IR-etäisyysanturit. Lisäksi sarjaan kuuluu IR-majakka/kauko-ohjain. Kaikkiaan osia on 601 kpl. Koulukäyttöön suunnatussa paketissa on keskusyksikön lisäksi akku (LiIon), kaksi kosketusanturia, ultraääni- ja asentoanturit (Gyro), muttei IR-etäisyysanturia eikä kauko-ohjainta.


title: Lego Mindstorms

text: Keskusyksikössä on liitännät neljälle anturille, mini-USB (ohjelmointi), USB (yksiköiden rinnankytkentä/WLan), neljälle moottoriyksikölle, sekä Bluetooth-yhteys Android&iPad -laitteille. Prosessorina on ARM9 (Linux), muistia RAM 64MB+16MB Flash+microSD(max 32GB). Näyttö on kaksivärinen 178x128 pikseliä. Kouluversio tukee näytteen keräystä, jopa 1000mittausta/s.


title: Lego Mindstorms

text:
Sekä RCX-, NXT- että EV3-ohjelmointiyksikkö ovat ohjelmoitavissa. Helpoin/ensimmäinen tapa ohjelmoida ohjelmointiyksiköitä on käyttää setin mukana tulevaa graafista ohjelmointityökalua. Ohjelmat rakennetaan erilaisista palikoista, joiden avulla voidaan määritellä esimerkiksi tiettyjen moottorien pyöriminen, anturien luvut, ynnä muuta. Näin voidaan esimerkiksi rakentaa ohjelma, joka vierittää ohjelmointiyksiköitä moottorien avulla pyörittämällä renkaita n kierrosta ja sitten lukee kosketusanturin arvon.
Lego Group on julkaissut jokaiselle ohjelmointiyksiköilleen software development kit:n, ja näiden avulla Mindstorms-fanit ovat tehneet omia ohjelmia päästäkseen eroon alkuperäisten ohjelmien rajoitteista (esim. ehtolauseiden puuttuminen). Esimerkki tällaisesta ohjelmasta on Bricx Command Center (BricxCC), jonka avulla RCX-ohjelmointiyksikköön voi lähettää C-kieleen perustuvalla -kielellä tehtyjä ohjelmia. Näitä ohjelmia pyörittää ohjelmointiyksikössä sen oma sisäinen ohjelmisto (firmware).


title: Lego Mindstorms

text: Koska ohjelmointiyksikkö voi kommunikoida tietokoneen kanssa, myös ohjelmointiyksikön sisältö on muokattavissa. Kaksisuuntaisen yhteyden avulla on mahdollista poistaa alkuperäinen firmware ja korvata se uudella. Tunnetuimmat korvaajat ovat Lejos, joka korvaa firmwaren Java-kieltä ymmärtävällä, Brickos, joka korvaa firmwaren C-kieltä ymmärtävällä ja pbForth, joka korvaa firmwaren Forth-kieltä ymmärtävällä.


title: Lego Mindstorms

text: Ohjelmointiyksikön ohjelmilla, jotka on tehty kehittyneellä kielellä kuten C:llä, on mahdollista tehdä tehokkaita ehtolauseisiin perustuvia robotteja, jotka voivat reagoida tilanteisiin reaaliaikaisesti. On myös mahdollista kehittää ohjelmointiyksiköiden välistä kommunikaatiota ja työnjakoa.


title: Ursula Andress

text: Ursula Andress (s. 19. maaliskuuta 1936) on sveitsiläinen näyttelijä. Hän oli yksi 1960-luvun suurimmista seksisymboleista. Hänet muistetaan parhaiten Bond-tyttö Honey Ryderin roolista elokuvassa "Salainen agentti 007 ja tohtori No" (1962).


title: Ursula Andress

text: Andress syntyi lähellä Berniä sveitsiläiselle äidille ja saksalaiselle isälle. Hänellä oli neljä siskoa ja yksi veli. Andress puhuu sujuvasti saksaa, englantia, ranskaa ja italiaa.


title: Ursula Andress

text: Kaikkien aikojen ensimmäinen James Bond -elokuva "Tohtori No" vuonna 1962 teki Ursulasta supertähden ja seksisymbolin. Sen jälkeen hän näytteli lukuisten tähtien kanssa, kuten Elvis Presleyn, Frank Sinatran, Dean Martinin, Anita Ekbergin, Jean-Paul Belmondon, Peter O’Toolen, Woody Allenin, Peter Sellersin ja Marcello Mastroiannin.


title: Ursula Andress

text: Elokuvauransa lisäksi hän poseerasi alasti "Playboyssa" vuonna 1965.


title: Syömishäiriöliitto

text: Syömishäiriöliitto eli SYLI ry on suomalainen syömishäiriöistä kärsiville ja heidän omaisilleen tukea tarjoava liitto. Sen keskustoimisto sijaitsee Turussa.


title: Syömishäiriöliitto

text: Syömishäiriöliitto perustettiin 17. huhtikuuta 2004 Suomen syömishäiriöperheiden tuki ry:n seuraajaksi.


title: Saksanmetsästysterrieri

text: Saksanmetsästysterrieri (saks. "Deutscher Jagdterrier") on monenlaiseen metsästykseen käytetty terrierirotu. Se kuuluu FCI:n roturyhmään 3.


title: Saksanmetsästysterrieri

text: Ensimmäisen maailmansodan jälkeen oli metsästäjiä, jotka halusivat kettuterrierin sijaan rodun pelkästään metsästyskäyttöön. Metsästäjä-kynologit Rudolf Friess, Walter Zangenberg ja Carl-Erich Grünewald aloittivat mustaruskeiden luolakoirien kasvatuksen. Walter Zangenbergille lahjoitettiin neljä mustanruskeaa kettuterrieriä, joista alkoi saksanmetsästysterriereiden jalostus. Ahkeran työn tuloksena onnistuttiin monen vuoden jälkeen vakiinnuttamaan rodunomainen ulkomuoto. Näiden vuosien aikana tehtiin risteytyksiä vanhan englantilaisen karkeakarvaisen terrierin ja walesinterrierin kanssa. Suurin paino jalostuksessa oli käyttöominaisuudet: jalostettavien koirien tuli olla monipuolisia, kovia, hyvin riistaa haukkuvia ja vesityöskentelystä pitäviä, metsästysintoisia ja koulutettavissa


title: Saksanmetsästysterrieri

text: Saksanmetsästysterrierikerho perustettiin Saksassa vuonna 1926. Mikkelissä perustettiin Saksanmetsästysterrierit ry vuonna 1986 edistämään rodun jalostusta ja FCI hyväksyi saksanmetsästysterrierin rotumääritelmän vuonna 1996.


title: Saksanmetsästysterrieri

text: Yleisvaikutelmaltaan saksanmetsästysterrieri on pienehkö, tiivis ja sopusuhtainen metsästyskoira. Runko hieman säkäkorkeutta pidempi. Pää on pitkänomainen, korvat korkealle kiinnittyneet taittokorvat. Rintakehä on syvä. Hännästä typistetään noin yksi kolmasosa (lukuun ottamatta maat, joissa typistyskielto). Karva on pinnanmyötäistä ja tiheää, laadultaan kovaa karkeakarvaista tai karkeaa sileäkarvaista. Värit musta, tummanruskea tai mustien ja harmaiden karvojen sekoitus, joissa punakeltaisia värimerkkejä. Säkäkorkeus uroksilla ja nartuilla 33-40cm. Paino uroksilla 9-10 kg ja nartuilla 7,5-8,5 kg


title: Saksanmetsästysterrieri

text: Luonteeltaan saksanmetsästysterrieri on rohkea ja kova, mutta myös seurallinen. Se on metsästäessään kestävä ja kiihkeä, mutta kotioloissa se on helppohoitoinen ja useimmiten se myös pitää lapsista. Saksanmetsästysterrieri on yhteistyönhaluinen ja puolustaa laumaansa vaaran uhatessa. Terrierin tavoin sillä on temperamenttia kertoa mielipiteensä vastapuolen kokoon katsomatta. Tästä syystä se vaatii johdonmukaisen kasvatuksen. Vieraisiin saksanmetsästysterrieri voi suhtautua pidättyväisesti.


title: Saksanmetsästysterrieri

text: Saksanmetsästysterrierin yleisimmät perinnölliset sairaudet ovat silmäsairauksia. Suomessa on diagnosoitu muutamia silmäsairaustapauksia. Saksassa ja Ruotsissa on todettuja paljon enemmän, sillä seuranta on tiukempi. Kaikki koirat tarkistetaan silmäsairauksilta ennen jalostusta ja taudin kantajia ei saa käyttää jalostukseen. Suomessa osat ovat siirtyneet tarkastamaan koiransa polvet ja silmät. Saksanmetsästysterriereillä on myös jonkin verran hammaspuutoksia.


title: Saksanmetsästysterrieri

text: Saksanmetsästysterriereillä on monentyyppistä karvaa yksilöstä riippuen. Pitempikarvaiset koirat on nypittävä sormin 1-2 kuukautta ennen näyttelyä (jotta tulos olisi mahdollisimman siisti). Yleisesti turkki on hyvä nyppiä parisen kertaa vuodessa.


title: Saksanmetsästysterrieri

text: Metsästyksessä käytettävä luolakoira olisi hyvä pestä loisshampoolla metsästysreissun jälkeen.


title: Hino (Tokio)

text: Hino () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella Tama- ja Asajokien yhtymäkohdassa ja rajautuu Akishiman, Fuchūn, Hachiōjin, Kunitachin, Tachikawan ja Taman kaupunkeihin. Hinossa on 184 285 asukasta (vuonna 2017) ja sen pinta-ala on 27,55 neliökilometriä.


title: Hino (Tokio)

text: Edo-kaudella Hino kukoisti Kōfuun vievän Kōshū-kaidō-tien varren postiasemana ("shukuba"). Nykymuotoinen Hinon kaupunki perustettiin 3. marraskuuta 1963. Kaupunki tunnetaan Shinsengumi-joukoissa vaikuttaneiden Hijikata Toshizōn ja Inoue Genzaburōn kotipaikkana. Sen eteläosassa kohoavat Taman kukkulat. Kaupungissa sijaitsee lisäksi Taman eläintarha.


title: Hino (Tokio)

text: Hinoa palvelevat JR Higashi-Nihonin Chūō-päälinja ja kaupungin läpi kulkeva Chūō-moottoritie.


title: Hendrik B. G. Casimir

text: Hendrik Brugt Gerhard Casimir (15. heinäkuuta 1909 – 4. toukokuuta 2000) oli alankomaalainen fyysikko, joka tunnetaan parhaite Casimirin ilmiön keksimisestä ja suprajohteisiin liittyvistä tutkimusistaan.


title: Hendrik B. G. Casimir

text: Casimir syntyi vuonna 1909 Haagissa Alankomaissa. Hän opiskeli Leidenin yliopistossa Paul Ehrenfestin alaisuudessa. Casimir valmistui vuonna 1931. Valmistumisensa jälkeen hän toimi Wolfgang Paulin avustajana Zürichissä. Vuonna 1938 hänestä tuli fysiikan tohtori Leidenin yliopistoon.


title: Olli Valtonen

text: Olli Valtonen (s. 16. helmikuuta 1950 Helsinki) on Suomen evankelis-luterilaisen kirkon pappi, joka edustaa karismaattista liikettä. Hän toimi HelsinkiMission toiminnanjohtajana alkuvuoteen 2018 saakka. Aiemmin hän on toiminut Kansan Raamattuseurassa Sana-lehden päätoimittajana vuosina 1980–1983 sekä erikoistoimittajana Uudessa Suomessa, Iltalehdessä ja perustamassaan Askel-lehdessä. Hän myös juonsi "Sielun peili" -ohjelmaa Yle TV1:llä. Hän oli myös perustamassa Tuomasmessua vuonna 1988 ja toimii edelleen messun ympärille muodostuneissa Tuomasyhteisössä ja Cityseurakunnassa.


title: Olli Valtonen

text: Eduskuntavaaleissa 2007 Valtonen pyrki eduskuntaan Helsingistä Kokoomuksen listalta sitoutumattomana ehdokkaana. Hän keräsi 3826 ääntä mutta ei tullut valituksi. Kunnallisvaaleissa 2008 hänet valittiin Helsingin kaupunginvaltuustoon 2192 äänellä. Hän ei asettunut ehdolle enää vuoden 2012 kunnallisvaaleissa.


title: Olli Valtonen

text: Olli Valtonen on vaimonsa Leilan kanssa tehnyt persoonallisuusenneagrammia tunnetuksi Suomessa.


title: Olli Valtonen

text: Valtosen kirjan "Tänään Kalevi Lehtinen" ensipainos oli suurin siihenastinen Suomessa otettu painos.


title: Viherneitokala

text: Viherneitokala ("Chromis viridis") on koralliahveniin kuuluva kala.


title: Viherneitokala

text: Viherneitokala kasvaa noin 8 cm pitkäksi. Sen vartalomuoto muistuttaa särkikaloja, väri on metallisen mintunvihreä.


title: Viherneitokala

text: Viherneitokala elää luonnossa Indopasifisella merialueella, Itä-Afrikasta Oseanian saaristoon.


title: Viherneitokala

text:
Viherneitokaloja pitää pitää vähintään seitsemän yksilön parvessa.
Ne eivät kiusaa pienempiään, mutta viihtyvät parhaiten jos samassa altaassa ei ole niitä isompia kaloja kilpailemassa ruoasta. Viherneitokalat kutevat hiekkapohjalle ja koiras jää vartioimaan kutua. Kutuvalmiin koiraan väri voi muuttua lähes keltaiseksi.


title: Viherneitokala

text: Viherneitokala syö sekaruokaa: lihaa ja levää. Akvaariossa sitä pitäisi ruokkia useita kertoja päivässä.


title: Ricardo Quaresma

text: Ricardo Andrade Quaresma Bernardo (s. 26. syyskuuta 1983 Lissabon) on portugalilainen jalkapalloilija, joka edustaa turkkilaista Beşiktaşia. Quaresman pelipaikka on oikea laitalinkki. Etniseltä taustaltaan hän on romani.


title: Ricardo Quaresma

text: Quaresma aloitti ammattilaisuransa vuonna 2001 lissabonilaisen Sportingin riveissä. Vuonna 2003 espanjalainen suurseura Barcelona osti hänet kuuden miljoonan euron siirtosummalla. Quaresma ei kuitenkaan onnistunut tekemään läpimurtoa katalonialaisseurassa ja jo seuraavana vuonna hän palasi takaisin kotimaahansa, Porton riveihin. Vuonna 2008 Quaresma siirtyi italialaiseen Interiin. Sieltä hänet lainattiin englantilaiseen Chelseaan kevätkaudeksi 2009.


title: Ricardo Quaresma

text: Quaresma siirtyi turkkilaiseen Beşiktaşiin 7,3 miljoonan euron siirtosummalla kesällä 2010. Tammikuussa 2013 hän siirtyi vapaalla siirrolla Yhdistyneiden arabiemiirikuntien sarjassa pelaavaan Al-Ahliin. Vuotta myöhemmin hän palasi ilmaissiirrolla Portoon. Kesällä 2015 hän siirtyi toistamiseen Beşiktaşiin, siirtosummana oli 1,2 niljoonaa euroa.


title: Ricardo Quaresma

text: Portugalin A-maajoukkueessa Quaresma teki ensiesiintymisensä 10. kesäkuuta 2003 ystävyysottelussa Boliviaa vastaan. Hän kuului joukkueen kokoonpanoon vuosien 2008, 2012 ja 2016 EM-kilpailuissa. Vuoden 2008 turnauksessa Quaresma pelasi kaksi ottelua, mutta vuoden 2012 kisoissa ei päässyt kentälle. Hän pelasi kaikissa seitsemässä ottelussa Portugalin voittaessa Euroopan-mestaruuden 2016. Hän teki voittomaalin neljännesvälieräottelussa Kroatiaa vastaan.


title: Ricardo Quaresma

text: Quaresma on hyvin samantyylinen pelaaja kuin samaan aikaan Sportingissa pinnalle noussut maanmiehensä Cristiano Ronaldo. Quaresman vahvimpia ominaisuuksia ovat juoksunopeus ja tekniikka. Hänet tunnetaan erityisesti kierteisistä ulkosyrjäpotkuistaan eli tempuista nimeltä "trivela".


title: Ricardo Quaresma

text: Sporting CP:


title: Ricardo Quaresma

text: Porto:


title: Ricardo Quaresma

text: Internazionale:


title: Ricardo Quaresma

text: Chelsea:


title: Ricardo Quaresma

text: Beşiktaş:


title: Ricardo Quaresma

text:
Al-Ahli:
Portugali:


title: EasyJet Switzerland

text: easyJet Switzerland (IATA: DS, ICAO: EZS, kutsukoodi: Topswiss) on sveitsiläinen halpalentoyhtiö, joka operoi kohteisiin Genevestä ja Basel-Mulhousen lentoasemalta.


title: EasyJet Switzerland

text: Lentoyhtiö perustettiin 18. toukokuuta 1988 ja se aloitti toimintansa 23. maaliskuuta 1989 nimellä TEA Basle. Maaliskuussa 1998 easyJet osti yhtiöstä 40 %, ja toiminta aloitettiin easyJetin alaisuudessa 1. huhtikuuta 1999. Nykyisin easyJet Switzerlandin omistus jakautuu yksityisten (51 %) ja easyJetin (49 %) kesken.


title: EasyJet Switzerland

text: Heinäkuussa 2015:


title: Picassokala

text: Picassokala ("Rhinecanthus aculeatus") on säppikaloihin kuuluva kala.


title: Picassokala

text: Picassokala kasvaa noin 30 cm pitkäksi. Sen vartalo on levymäinen, kyljessä huomiota herättäviä kuvioita, joiden vertailusta Pablo Picasson taiteeseen kala on saanut nimensä. Tämän kalan havaijinkielinen nimi on humuhumu-nukunuku-a-pua`a. Kiilasäppikalalla, joka on Havaijin kansalliskala, on sama havaijinkielinen nimi.


title: Picassokala

text: Picassokala elää luonnossa Indopasifisella merialueella.


title: Picassokala

text: Picassokala on lihansyöjä, jonka sanotaan puraisevan mitä vain. Siksi sitä ei voi akvaariossa pitää pienempien kalojen tai selkärangattomien seurassa. Myös akvaarion sisustus on tehtävä järeäksi. Sillä on erikoinen tapa nukkua kyljellään. Se pystyy uimaan sekä eteen- että taaksepäin liikuttamalla selkä- ja vatsaeviään aaltomaisesti. Jos kala nostetaan pois vedestä, se röhkii kuin sika.


title: Picassokala

text:
Picassokala syö lihapitoista ravintoa: matoja, simpukoita, äyriäisiä, kaloja, koralleja ja jopa merisiilejä "puhaltamalla" ne ensin nurin niin, että pehmeä vatsapuoli on ylöspäin. Picassokala syö myös levää.
Sopiva suolapitoisuutta kuvaava meriveden ominaispaino on picassokalalle 1,025.


title: Anamneesi (lääketiede)

text: Anamneesi tarkoittaa lääketieteessä esitietoja, joita potilas antaa esimerkiksi sairauden kulusta. Anamneesi on tärkeä diagnoosia tehtäessä. Anamneesi syntyy, kun esimerkiksi sairas ihminen kertoo sairaudestaan ja antaa vastauksia lääkärin kysymyksiin.


title: Richard von Krafft-Ebing

text: Richard Fridolin Joseph Freiherr Krafft von Festenberg auf Frohnberg, genannt von Ebing (14. elokuuta 1840 Mannheim – 22. joulukuuta 1902 Graz) oli itävaltalais-saksalainen psykiatri ja seksologi. Hänet tunnetaan ennen kaikkea tutkimuksista, joissa hän tarkasteli seksuaalisia kohdehäiriöitä.


title: Richard von Krafft-Ebing

text: Krafft-Ebing julkaisi vuonna 1886 kuuluisan teoksensa "Psychopathia sexualis". Hän otti käyttöön sekä termin sadismi että masokismi, jotka yleensä yhdistyvät sadomasokismiksi. Homoseksuaaleja haastateltuaan Krafft-Ebing tuli siihen tulokseen, ettei heidän seksuaalinen suuntautumisensa ollut perversio eikä mielisairaus.


title: Richard von Krafft-Ebing

text: Krafft-Ebingin elinaikana hänen tunnetuimmasta teoksestaan "Psychopathia sexualis" julkaistiin kaksitoista painosta. Hän kirjoitti seksuaalisuuden lisäksi mm. masennuksesta.


title: Richard von Krafft-Ebing

text: Krafft-Ebing oli aatelisarvoltaan vapaaherra. Hän kuoli Grazissa 62-vuotiaana.


title: Anamneesi (teologia)

text: Anamneesi tarkoittaa kristillisessä teologiassa pelastustapahtuman nykyistymistä jumalanpalveluksessa.


title: Anamneesi (teologia)

text: Katolisessa opissa anamneesi on myös muuttumista seuraava osa messussa. Ortodoksisessa jumalanpalveluksessa anamneesi on anaforan kolmas osa.


title: Forcit

text: Oy Forcit Ab on suomalainen kemian sektorilla toimiva yritys. Forcit kehittää, valmistaa ja myy räjähdysaineita pääasiassa Pohjoismaisille markkinoille. Erikoistuotteita viedään myös Pohjoismaiden ulkopuolisille markkinoille. Forcit harjoittaa myös konsultointi- ja koulutustoimintaa.


title: Forcit

text: Konsernin emoyhtiö on Oy Forcit Ab. Toiminta on jaettu kolmeen liiketoiminta-alaan: Forcit Explosives, Forcit Defence ja Forcit Consulting. Forcit Explosives palvelee räjähdealan siviilipuolta ja Forcit Defence palvelee puolustusvoimia ja valmistaa puolustustuotteita. Forcit Consulting palvelee räjähteitä käyttäviä tahoja tarjoamalla heille mittaus-, valvonta-, suunnittelu- ja koulutuspalveluita. Konserniin kuuluvat tytäryhtiöt Oy Finnrock Ab, Räjäytyskonsultit Oy, BergUtbildarna AB, Bergcon AS, Forcit Sweden AB, Forcit Norway AS ja Forcit International Oy. Konserniin kuuluvat myös osakkuusyhtiöt Suomen Tärinämittaus Oy ja Vipnordic AB.


title: Forcit

text: Liikevaihto vuonna 2014 oli noin 85 miljoonaa euroa.


title: Forcit

text: Suomen räjähteiden käyttötarve kasvoi 1800-luvulla lopussa rajusti infrastruktuurin voimakkaan rakentamisen, räjähteiden kehittymisen, sekä luonnonvarojen hyödyntämisvolyymin kasvun myötä. 1800-luvun lopussa käytettiin yksistään louhintaan jo niin paljon räjähteitä, että suuren kysynnän vuoksi perustettiin vuonna 1893 Hankoniemelle Hankoon räjähdysainetehdas.


title: Forcit

text: Forcitin tehdasalue kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.


title: Forcit

text: Rannikolla sijaitseva tehdas sai nimekseen aluksi Finska Forcit-Dynamit Aktiebolaget, joka johtui todennäköisesti yhteistyöstä belgialaisen "Compagnie de la Forcite-Dynamite":n kanssa. Yrityksen nimi suomalaistettiin hiukan myöhemmin, jolloin siitä tuli "Suomen Forsiitti-Dynamiitti Osakeyhtiö – Finska Forcit-Dynamit Aktiebolaget".


title: Forcit

text: 1970-luvulla yhtiö katsoi tarpeelliseksi nimen lyhentämisen ja nykyaikaistamisen. Asiakkaiden käyttämä "Forsiitti"-nimi, sekä yhtiön logossa vuosikymmeniä ollut "Forsit"-sana helpotti nimivalintaa, jonka seurauksena yhtiöstä tuli Oy Forcit Ab vuonna 1981.


title: Forcit

text: Yhtiö toimi Hangossa maaliskuuhun 1940 saakka, jolloin sen oli pakko muuttaa pois Moskovan rauhansopimuksen mukaan Neuvostoliiton sotilastukikohdaksi vuokratusta Hangosta. Dynamiittiosasto siirrettiin evakkoon Vaasaan ja varmuusräjähdysaine-, sekä tulilankaosasto Kokkolaan. 30 vuodeksi vuokrattu Hanko vapautui vuokraajalta kuitenkin jo Hangon taistelussa joulukuussa 1941. Kokkolassa evakossa olleet tehtaan osastot palasivat takaisin vuonna 1942 ja Vaasan osastot vuonna 1946.


title: Forcit

text: Oy Forcit Ab:lla oli Hangossa vuosina 1901–1937 oma 600 mm raidelevyinen kapearaiteinen rata, jolla kuljetettiin raaka-aineita ja valmiita tuotteita tehtaan alueella, sekä Valtion Rautateiden operoiman Hangon radan varteen.


title: Forcit

text: Forcit on nykyisin merkittävä räjähdevalmistaja ja louhinta-alan toimija sekä Suomessa että Skandinaviassa. Sillä on tuotantolaitokset Hangossa ja Vihtavuoressa. Yhtiö on ollut pitkään mukana ympäristötyössä toimimalla muun muassa vuodesta 1992 lähtien Responsible Care eli Vastuu Huomisesta -ohjelmassa. Yhtiön ympäristöjärjestelmä on auditoitu ja se on saanut ISO-14001 ympäristösertifikaatin.


title: Roksolaanit

text: Roksolaanit (myös "ruskalaiset, rusit, varjagirusit") olivat sarmaatteihin lukeutuva kansa, jonka uskotaan olevan läheisimmin sukua alaaneille. Varhaisimmissa lähteissä heidän mainitaan asuvan Donin ja Dneprin välisellä alueella. Ensimmäisellä vuosisadalla eaa. he muuttivat kohti Tonavaa Bărăganin tasangolle nykyisen Romanian alueelle.


title: Roksolaanit

text: Ajanlaskun alun tienoilla vaikuttanut kreikkalainen historioitsija Strabon sanoo heidän asuvan vaunuissa, olleen siis nomadeja.


title: Roksolaanit

text: Noin vuonna 100 eaa. he hyökkäsivät skyyttalaisen sotapäällikkö Palakuksen tukena Krimille kuninkaansa Tasiuksen johdolla, mutta hyökkäyksen torjui Pontoksen kuningas Mithridates VI:n kenraali Diofantos.


title: Roksolaanit

text: Ensimmäisen vuosisadan jaa. puolivälissä roksolaanit hyökkäilivät Tonavan yli Rooman alueelle. Vuosina 68–69 Rooman kolmas legioona tuhosi 9 000 eräälle tällaiselle ryöstöretkelle osallistunutta runsaalla tavaramäärällä kuormitettua roksolaaniratsumiestä. Tacituksen mukaan "ruhtinaiden ja merkittävimpien henkilöiden" käyttämä haarniska oli niin painava, että "vihollisrynnäkössä kaatuneen sotilaan oli vaikeaa päästä taas jaloilleen". Kaksin käsin käytettävästä pitkästä "kontos"-peitsestä, sarmaattien pääasiallisesta lähitaisteluaseesta, ei juurikaan ollut hyötyä näissä oloissa. Roksolaanit saivat hyvityksen 92, kun he tuhosivat yhdessa daakialaisten kanssa Rooman XXI legioonan.


title: Roksolaanit

text: Keisari Trajanuksen Daakian valloituksen aikana roksolaanit asettuivat aluksi daakialaisten puolelle, missä he muodostivat valtaosan ratsuväestä, mutta heidät lyötiin ensimmäisellä sotaretkellä vuosina 101–102. Daakian valtakunnan täydelliseen tuhoon johtaneen Trajanuksen toisen sotaretken aikana 105–106 roksolaanit ilmeisesti pysyttelivät puolueettomina. Daakian provinssin liittäminen Rooman valtakuntaan toi Rooman vallan aivan roksolaanien naapuriin. Keisari Hadrianus vahvistutti ja rakennutti Tonavan varrella useita linnoituksia roksolaanien uhan torjumiseksi.


title: Roksolaanit

text: Myös myöhempi keisari Marcus Aurelius taisteli roksolaaneja vastaan Tonavan rantamilla. Vuonna 260 roksolaanit hyökkäsivät roomalaiseen Pannonian provinssiin. Pian tämän jälkeen roksolaaneja alettiin ottaa Rooman armeijan palvelukseen.


title: Roksolaanit

text: Muiden sarmaattiheimojen tapaan roksolaanit jäivät hunnien jalkoihin ja katosivat historiasta.


title: Kiilakylki

text: Kiilakylki ("Trigonostigma heteromorpha") on pieni Kaakkois-Aasiasta kotoisin oleva, rasboroihin kuuluva särkikalalaji. Se on suosittu akvaarioharrastuksen parvikala.


title: Kiilakylki

text: Luonnonvaraisia kiilakylkiä tavataan Thaimaassa, Malakan niemimaalla, Singaporessa ja Sumatralla. Laji viihtyy vesistöissä joissa on paljon kasvillisuutta. Näin ollen akvaariokin tulisi sisustaa sen mukaisesti.


title: Kiilakylki

text: Kiilakylki on noin 4,5 sentin pituinen. Sen tunnistaa helposti kyljessään olevasta mustasta kiilakuviosta. Sukupuolet erottaa siitä että naaraan kiilakuvion etureunan alaosa on pyöristynyt, koiraan taas terävä. Naaras on myös selvästi pulskempi kuin koiras.


title: Kiilakylki

text: Kiilakylki on yksi suosituimmista akvaariokaloista, sillä se on melko halpa, helppohoitoinen, pienen kokonsa takia vähän tilaa vaativa ja kauniin värinen. Siitä on kehitetty myös sinimusta muunnos.


title: Kiilakylki

text: Kiilakylkiä ruokitaan hiutaleilla ja pelleteillä, mieluusti myös elävillä tai pakastetuilla hyönteisillä, sillä ne ovat luonnonvaraisten kiilakylkien pääravintoa.


title: Kiilakylki

text: Kiilakylki on hyvin sävyisä kala joka sopii hyvin myös aloittelijalle. Se liikkuu luonnossa jopa satojenkin yksilöiden parvissa, joten akvaarioon tulisi hankkia vähintään 6–10 kalaa, sillä kiilakylki on ehdoton parvikala. Tällaiselle 6–10 kpl:n pikkuparvelle riittää jo 60-litrainen allas, mutta näyttävämmän kokoisen parven saa mahtumaan vasta yli 100-litraiseen akvaarioon. Kutupaikaksi sopii noin 15 litran akvaario, joka täytetään vedellä 15-20 cm:n korkeuteen. Veden tulee olla pehmeää, hapahkoa ja puhdasta sekä 25-28 asteen lämpöistä. Pohjalla voi olla puhdasta soraa tai kuturitilä ja jaavansammalta. Lisäksi olisi hyvä olla myös jokunen leveä kasvinlehti, esim. melalehtiä, jotka kiinnitetään pohjaan. Veden ilmastus ei ole tarpeen, ennen kuin poikaset lähtevät uimaan. Kutuakvaarioon pannaan vain yksi kutupari. Kutuaikana kiilakyljet kiinnittävät munansa (joita voi olla jopa 300 kappaletta) vesikasvien lehdille ja varsille. Kutupari on poistettava heti kudun jälkeen ja akvaario peitetään mädin hautumisen ajaksi. Poikaset kuoriutuvat vuorokauden kuluttua. Ne syövät aluksi planktonia ennen kuin siirtyvät hyönteisravintoon.


title: Kiilakylki

text: Kiilakylki viihtyy pehmeässä ja happamassa vedessä, jonka ph:n tulisi olla alle 7. Lämpötilaltaan vesi saisi olla 25–28 astetta, kiilakylki onkin lämpimän veden kala. Viihtyy parhaiten humuspitoisessa vedessä, mutta se ei ole niin välttämätön, kuin esimerkiksi kiilakyljen kääpiömäisellä sukulaisella kääpiörasboralla. Kärsii äkillisistä veden laadun muutoksista. Viljelylaitoksissa kasvatetut yksilöt sopeutuvat paremmin, kuin suoraan luonnosta pyydetyt.


title: Horst Buchholz

text: Horst Werner Buchholz (4. joulukuuta 1933, Saksan valtakunta – 3. maaliskuuta 2003) oli saksalainen näyttelijä, joka muistetaan muun muassa rooleistaan elokuvissa "Yks’, kaks’, kolme" ja "7 rohkeata miestä". Hän näytteli vuosina 1952–2002 yli 60 elokuvassa.


title: Horst Buchholz

text: Berliinissä syntynyt Buchholz joutui toisen maailmansodan aikana evakuoiduksi Sleesiaan. Hän pääsi sodan jälkeen Tšekkoslovakiaan ja palasi takaisin Berliiniin heti kun pääsi. Hän siirtyi kuitenkin Itä-Berliinistä Länsi-Berliinin ja aloitti ulkomaalaisissa elokuvissa näyttelemisen vuonna 1959.


title: Horst Buchholz

text: Ennen elokuvauraansa Horst Buchholz työskenteli teatterissa ja radiossa. Hänen ensimmäinen suuri elokuvaroolinsa oli Juvien Duvivierin elokuvassa "Nuoruuteni Marianne" vuonna 1955. Tätä seurasi elokuva "Taivas ilman tähtiä", jossa Buchholz esitti venäläistä sotilasta. Tästä roolista Horst Buchholz sai Cannesin parhaan miesnäyttelijän -palkinnon. Tämän jälkeen hän näytteli pääosan elokuvassa "Nahkatakit", joka oli saksalainen vastine sen ajan amerikkalaisille teinikapinallis-elokuville. Luultavasti juuri tämän elokuvan ansiosta Buchholz sai lempinimen "Saksalaisen elokuvan James Dean". Tätä seurasi vähän kevyempi elokuva "Robinson ei saa kuolla", jossa Horst esittää miestä, joka velkavankeuteen joutumisen pelossa varastaa Robinson Crusoen alkuperäisen käsikirjoituksen isältään. Elokuvan naispääosassa oli Romy Schneider. Kuitenkin vasta hänen seuraava elokuvansa teki hänestä suuren tähden Saksassa. Elokuvan nimi oli "Viettelijän tunnustukset", ja se perustui Thomas Mannin kirjaan. Tämän kyseisen läpimurron jälkeen Buchholz kokeili sipiään monenlaisissa elokuvissa: "Pääteasema rakkaus" oli rakkauselokuva, "Märkää asfalttia" puolestaan trilleri, jossa Buchholz näytteli rikollista. Vuonna 1959 vuorossa oli ensimmäinen ei-saksalainen elokuva, J. Lee Thompsonin ohjaama "Kohtalokas kotiinpaluu". Tässä elokuvassa Buchholz esittää puolalaista merimiestä, joka murhaa tyttöystävänsä. Elokuvassa näytteli Buchholzin lisäksi John Mills ja hänen tyttärensä Hayley Mills. Englannin kielen puhuminen sujui Buchholzilta todella hyvin. Hän osasi lisäksi puhua useita muitakin vieraita kieliä, mikä voi olla syy, miksi Buchholz on uransa aikana esittänyt niin monen maan kansalaisia: saksalaisen lisäksi esim. venäläistä, puolalaista, meksikolaista sekä espanjalaista.


title: Horst Buchholz

text: Vuonna 1960 Horst Buchholzin Hollywood-ura alkoi jyrinällä. Hän esiintyi ehkä tunnetuimmassa elokuvassaan "7 rohkeata miestä", joka oli villiin länteen siirretty versio Akira Kurosawan klassikosta "Seitsemän samuraita". Buchholz esitti Chicoa, joka oli huonon viinapään omaava meksikolainen asemies. Elokuvassa näytteli monia aikakauden tähtiä, kuten Yul Brynner, Charles Bronson ja Steve McQueen. Tätä seurasi arvostettu rakkauselokuva "Fanny", joka sijoittui Ranskaan. Buchholz oli elokuvan romanttinen miespääosanäyttelijä, vaikka saikin nimensä alkuteksteissä ja mainoksissa neljänneksi. Elokuvassa Buchholz näyttelee Marius-nimistä kapakanpitäjän poikaa, joka haaveilee pääsevänsä purjehtimaan merille. Muita elokuvan päätähtiä olivat Leslie Caron, Maurice Chevalier sekä Charles Boyer. Elokuva oli ehdokkaana viiteen Oscariin, muun muassa sarjoissa paras elokuva ja paras miespääosa. Miespääosa-ehdokkuus ei mennyt Buchholzille, vaan Charles Boyerille, joka esitti elokuvassa tämän isää. Tässä uran vaiheessa Buchholzille tarjottiin roolia yhdessä kaikkien aikojen suurimmista elokuvista, David Leanin "Arabian Lawrencessa". Rooli, jota hänelle tarjottiin, oli sheriffi Ali, mutta Buchholzin piti kieltäytyä osasta, koska hän oli jo lupautunut toiseen elokuvaan. Tämä elokuva oli Billy Wilderin screwballkomedia "Yks’, kaks’, kolme", joka sijoittui Berliiniin. Buchholz oli kiivas kommunisti Otto Ludwig Piffl, josta Coca-Cola yhtiön Berliinin konttorin johtaja (James Cagney) yrittää muokata hyvää vävypoikaehdokasta yhtiön pääjohtajalle, jonka tyttären (Pamela Tiffin) Piffl on saattanut raskaaksi. Kuvausten aikana Buchholz ja Cagney eivät tulleet hyvin toimeen keskenään, ja lisäksi Buchholz joutui liikenneonnettomuuteen, josta hän kuitenkin selvisi hengissä. Elokuva oli Oscar-ehdokkaana, mutta ei menestynyt kaupallisesti, mikä saattoi johtua siitä, että kylmä sota saattoi vitsien aiheena olla amerikkalaiselle yleisölle liian raskas. Nykyään elokuva tosin nauttii suuresta arvostuksesta Billy Wilderin ihailijoiden keskuudessa.


title: Horst Buchholz

text: Tämän jälkeen Horst Buchholzin ura lähti alamäkeen. Hän esiintyi hinduaktivistina Mark Robsonin draamassa "9 tuntia ikuisuuten", laihoin tuloksin. Seuraavaksi hän esitti Bette Davisin poikaa italialaisessa elokuvassa "Ei rakkaudesta, ei rahasta". Buchholz myös puhui tässä elokuvassa italiaa. Seuraavana vuoronsa sai Marco Polon rooli historiallisessa elokuvassa "Kublai Khanin valtakunnassa", jossa hän näytteli Anthony Quinnin ja Orson Wellesin kaltaisten suuruuksien kanssa, mutta tämäkin oli pettymys. Sen jälkeiset elokuvat olivat niin sanottuja b-elokuvia, ja lisäksi suuria taloudellisia fiaskoja. "Miehemme Istanbulissa" oli agenttiseikkailu, "Piru sinut periköön", "Johnny Blanco" rikoselokuva, ja "Cervantes", huomattavasti ”taiteilijan vapauksia” ottava elämäkertaelokuva "Don Quijoten" kirjoittajasta. Buchholzin ura Hollywood-tähtenä oli ohi.


title: Horst Buchholz

text: Buchholz esiintyi 1960-luvun lopulla ja 1970-luvun alussa monissa pienen budjetin elokuvissa sekä pää- että sivurooleissa. Elokuvat olivat pääasiassa ulkomaalaisia. Hän ei tehnyt 1970-luvulla mitään, mikä olisi tullut suuren amerikkalaisen yleisön tietoon, ellei hänen esiintymistään "Charlien enkeleissä" lasketa. Pikku hiljaa ulkomaalaisetkin elokuvat vaihtuivat ulkomaalaisiin tv-elokuviin ja tv-sarjavierailuihin. "9 tuntia ikuisuuteen" -elokuvan ohjannut Mark Robson antoi Buchholzille vielä roolin viimeisessä elokuvassaan "Atlantin pikajuna", vuonna 1979, mutta elokuva oli myöskin pettymys. 1980-luvulla hän esitti natsiroistoa jokusessa amerikkalaisessa elokuvassa. Viimeisen kuuluisan roolinsa Buchholz teki Roberto Benignin Oscar-palkitussa komediassa "Kaunis elämä", jossa ikääntynyt Buchholz on natsilääkäri, jonka kanssa vankileirille joutunut Benigni kommunikoi arvoituksilla. Hän jatkoi työskentelyä vuoteen 2003 asti, jolloin hän kuoli keuhkokuumeeseen.


title: Horst Buchholz

text: Vuonna 1958 Horst Buchholz meni naimisiin ranskalaisen näyttelijän Myriam Brun kanssa. He pysyivät yhdessä Buchholzin kuolemaan saakka. He saivat myös kaksi lasta. Heidän poikansa Christopher seurasi isänsä jalanjälkiä näyttelijäksi ja ohjasi vuonna 2005 paljon vanhaa arkistomateriaalia sisältävän dokumenttielokuvan "Isäni Horst Buchholz".


title: Horst Buchholz

text: Vuonna 2000 Buchholz puhui ensimmäistä kertaa avoimesti biseksuaalisuudestaan saksalaiselle lehdelle Die Buntelle. Hän kuoli Berliinissä 69-vuotiaana, ja hänet on haudattu Waldfriedhof Dahlemin hautausmaalle.


title: Monte Cassinon taistelu

text: Monte Cassinon taistelu oli osa toista maailmansotaa. Sitä kutsutaan lyhyemmin Cassinon taisteluksi. Neljä kuukautta kestäneessä taistelussa Yhdysvaltain, Ison-Britannian ja Puolan johtamat liittoutuneet valtasivat Monte Cassinon saksalaisten Gustav-linjalla.


title: Monte Cassinon taistelu

text: Liittoutuneet avasivat uuden rintaman Eurooppaan kesällä 1943 noustessaan maihin Sisiliassa (operaatio Husky). Kahden liittoutuneiden Italian joukkojen komentajan kenraali Harold Alexanderin johtaman armeijan maihinnousu Italian mantereelle syyskuussa 1943 aloitti liittoutuneiden etenemisen pohjoiseen kahtena kummallakin puolella Italian jakavaa vuoristoa etenevänä osastona. Länsipuolella eteni Napolista marssinsa aloittanut kenraaliluutnantti Mark W. Clarkin komentama Yhdysvaltain 5. armeija ja itäpuolella Adrianmeren rannikolla kenraali Bernard Montgomeryn brittiläinen 8. armeija.


title: Monte Cassinon taistelu

text: Vaikea maasto, sateet ja akselivaltojen joukkojen kova vastarinta hidastivat 5. armeijan etenemistä. Saksalaisten valmistellut viivytysasemat aiheuttivat eteneville joukoille runsaasti tappioita ja mahdollistivat puolustusasemien rakentamisen taaemmas Rooman eteläpuolelle. Liittoutuneiden suunnitelma Rooman valtaamisesta lokakuuhun mennessä osoittautuivat liian optimistiseksi.


title: Monte Cassinon taistelu

text: Itäpuolella etenevät brittijoukot mursivat saksalaisten puolustuksen, ja joukot valtasivat Ortonan. Etenemisen vuoristossa kuitenkin estivät talvimyrskyt joulukuun lopulla, jolloin lumipeite pysäytti kulun maastossa ja huono sää ilmatuen. Idästä Roomaan kulkeva valtatie 5 ei siten ollut mahdollinen etenemisreitti, ja jäljelle jäivät vain Napolista Roomaan kulkevat valtatiet 6 ja 7. Valtatie 7 eli roomalaisten via Appia seurasi länsirannikkoa ja Rooman eteläpuolella saksalaisten veden alle laskemien Pontisten soiden läpi. Valtatie 6 kulki Lirin laaksoa pitkin, minkä eteläpäätä hallitsi Cassinon kaupungin takana oleva vuoristo. Vuoristo tarjosi erinomaisen tähystyspaikan, mikä mahdollisti saksalaisille liittoutuneiden toimien seurannan ja häirinnän sekä pohjoiseen etenemisen estämisen. Liittoutuneiden reitin poikki virtasi Cassinon kaupungin halki kulkeva kiivaasti virtaava Apenniineilta alkunsa saava Rapidojoki.


title: Monte Cassinon taistelu

text: Saksalaisten vahvasti linnoittama Cassinon alue muodosti keskeisen osan Gustav-linjaa, joka oli merkittävin osa saksalaisten talveksi valmistelemaa puolustuslinjaa. Cassinon 1300-luvulla rakennetun benediktiiniluostarin historiallisen merkityksen vuoksi Italiassa olevien saksalaisjoukkojen komentaja marsalkka Albert Kesselring oli kieltänyt joulukuussa 1943 luostarin käytön puolustusta suunniteltaessa. Tämä määräys oli ilmoitettu myös Vatikaanille ja liittoutuneille. Liittoutuneiden lentotiedustelu kuitenkin ilmoitti saksalaisjoukkojen olevan luostarin alueella. Luostarin ollessa loistava tähystyspaikka yli ympäröivän maaston mahdollistaen saksalaisten tykistötulenjohtamisen. Luostarin tuhoutuessa oli selvää, että saksalaiset miehittäisivät rauniot.


title: Monte Cassinon taistelu

text: Benito Mussolini kukistettiin ja hänen seuraajansa solmivat rauhan liittoutuneiden kanssa syksyllä 1943, jolloin saksalaiset miehittivät Italian pohjois- ja keskiosat riisuen alueella olleet italialaisjoukot aseista.


title: Monte Cassinon taistelu

text: Yhdysvaltain 5. armeijan komentajan kenraali Mark W. Clarkin hyökkäyssuunnitelman mukaan brittiläinen X armeijakunta hyökkäisi 17. tammikuuta 1944 lähellä rannikkoa yli Garigliano-joen 30 kilometriä leveänä rintamana, jossa olisi kaksi divisioonaa rinnan (5. ja 56. jalkaväkidivisioona). Yöllä 19. tammikuuta hyökkäisi Lirin ja Gadriglianon liittymäkohdan alapuolelta ylitse brittiläinen 46. jalkaväkidivisioona tukien Yhdysvaltain II armeijakunnan oikealla tekemää päähyökkäystä. Päähyökkäyksen etulinjan muodostaisivat Rapido-joen ylittävä 36. jalkaväkidivisioona ja kenraali Alphonse Juinin komentamat ranskalainen armeijakunta kohti Monte Cairoa.


title: Monte Cassinon taistelu

text:
Clark ei uskonut nopeaan läpimurtoon, mutta hän uskoi Roomaan sijoitettujen saksalaisten reservien siirtoon alueelle mahdollistaen Anzion maihinnousun onnistumisen. Anziossa nousisi 22. tammikuuta maihin Yhdysvaltain VI armeijakunta, jonka tehtävänä oli vallata valtateitä 6 ja 7 hallitseva Alban-vuoristo. Samalla haitattaisiin saksalaisten huoltoyhteyksiä ja mahdollisesti pakotettaisiin saksalaiset vetämään joukkonsa kohti pohjoista.
5. armeija saavutti kovia taisteluita käytyään Gustav-linjan vasta 15. tammikuuta käytettyään viimeiseen kymmeneen kilometriin kuusi viikkoa. Kuuden viikon aikana joukot läpäisivät Bernhardt-linjan, mikä aiheutti liittoutuneille 16 000 miehen tappiot. Etenemisen hitauden aiheuttaman viivästymisen vuoksi joukoille ei jäänyt riittävästi aikaa valmistautua suunniteltuun hyökkäykseen, mitä olisi tarvittu niiden käytyä Napolista lähdettyään kolme kuukautta yhtäjaksoisia taisteluita. Kuitenkin liittoutuneiden ylijohdon oli tehtävä maihinnousu Anzioon tammikuun lopulla maihinnousukaluston siirtyessä helmikuussa muualle, joten hyökkäys Gustav-linjalle piti aloittaa suunnitellusti kolme vuorokautta ennen maihinnousua.


title: Monte Cassinon taistelu

text: Liittoutuneet aloittivat 17. tammikuuta hyökkäyksen, kun brittiläinen X armeijakunta ylitti Gariglianon aiheuttaen Saksan XVI panssariarmeijakunnan komentajalle ja Gustav-linjan kaakkoisosan puolustuksesta vastaavalle kenraali von Sengerille ongelmia. Saksan 94. jalkaväkidivisioonan puolustus joutui koville pakottaen Sengerin pyytämään apua, jolloin Kesselring lähetti Roomasta 29. ja 90. panssarikrenatööridivisioonat täydennyksinä alueelle. Kaksi vuorokautta myöhemmin brittiläinen 46. divisioona aloitti hyökkäyksen oikealla sivustalla.


title: Monte Cassinon taistelu

text: Brittijoukoilla ei ollut reservejä eikä Clarkin tekemää suunnitelmaa muutettu, joten Roomasta lähetettyjen täydennysten saavuttua 21. tammikuuta saksalaiset kykenivät vakauttamaan puolustuksensa. Liittoutuneet saavuttivat kuitenkin hyökkäyksellä tavoitteensa saksalaisten reservien siirroista. Hyökkäyksessä X armeijakunta menetti 4 000 miestä.


title: Monte Cassinon taistelu

text: Yhdysvaltain 36. divisioona aloitti etenemisen 20. tammikuuta. Divisioonalla ei ollut ollut riittävästi aikaa valmistautua, jolloin joenpenkan miinoitukset oli raivaamatta sekä ylimenon tiedustelu ja harjoittelu tekemättä. Vaikka 143. rykmentin pataljoona ylitti San Angelon eteläpuolella Rapidon ja kaksi komppaniaa 141. rykmentistä pohjoispuolella, sillanpäät olivat eristettyinä pääosan ajasta. Sillanpäissä olleet joukot olivat täysin kenraali Eberhard Rodtin komentaman 15. panssarikrenatööridivisioonan hallinnassa jäätyään ilman omien panssarijoukkojen tukea. Eteläpuolen sillanpään joukot vetäytyivät seuraavana päivänä, jolloin II armeijakunnan komentaja kenraalimajuri Geoffrey Keyes määräsi 36. divisioonan komentajan kenraalimajuri Fred Walkerin uusimaan hyökkäyksen.


title: Monte Cassinon taistelu

text: Kaksi rykmenttiä aloitti hyökkäyksen hyvin kaivautuneita saksalaisia vastaan. 143. rykmentti sai jälleen kaksi pataljoonaa yli joen, mutta ilman panssarivoimien tukea ne tuhoutuivat jouduttuaan voimakkaaseen tuleen. 141. rykmentti ylitti myös kahdella pataljoonallaan joen ja etenivät lähes kilometrin. Ilman panssaritukea joukot kuitenkin tuhoutuivat 22. tammikuuta mennessä ja ainoastaan 40 miestä palasi liittoutuneiden asemiin. Kaksi vuorokautta kestäneessä hyökkäyksessä 36. divisioona menetti kaikkiaan 2 100 miestä.


title: Monte Cassinon taistelu

text: Kenraalimajuri Charles W. Ryderin 34. jalkaväkidivisioona aloitti Cassinon pohjoispuolella hyökkäyksen tulvan alle jääneen Rapidon laakson halki 24. tammikuuta. Joukkojen tehtävänä oli laakson ylitettyään nousta vuorille, jonka jälkeen niiden tuli kääntyä vasemmalle edeten edelleen kohti Monte Cassinoa. Divisioonan oikealla sivustalla etenivät Ranskan siirtomaajoukot. Hyökkäävien joukkojen eteneminen oli tulvan vuoksi hidasta ja paikoin mahdotonta. Panssarijoukot kykenivät etenemään ainoastaan valmisteltuja uria pitkin. Joukoilta vei kahdeksan vuorokautta ylittää tulviva tasanko ja työntää samalla tieltään rinteeseen kaivautunut kenraali Franckin komentama 44. jalkaväkidivisioona.


title: Monte Cassinon taistelu

text: Oikealla sivustalla edenneet marokkolais-ranskalaiset joukot menestyivät aluksi taistellessaan aluetta puolustavaa kenraali Julius Ringelin komentamaa 5. vuoristodivisioonaa vastaan. Etenijät saivat vallattua jalansijan Monte Cifalcon alarinteeltä ja Monte Cifalcon kiertänyt 3. Algerialainen divisioona valtasi Monte Belvederen ja Colle Abaten. Ranskalaisia komentava kenraali Juin ehdotti Cassinon kiertämistä ja alueella olevien saksalaisjoukkojen piirittämistä pyytäen reservien toimittamista hyökkäyksen tueksi. Pyyntö kuitenkin torjuttiin ja alueella reservinä ollut 36. divisioonan rykmentti siirrettiin tukemaan 34. divisioonan hyökkäystä. Ranskalaisjoukot kaivautuivat 31. tammikuuta keskeyttäen hyökkäyksensä edelleen saksalaisten hallussa olleelle Monte Cifalcolle, josta oli hyvät näkymät alueella olleisiin liittoutuneiden asemiin. Kaksi marokkolaisdivisioonaa oli kärsinyt taisteluissa 2 500 miehen tappiot.


title: Monte Cassinon taistelu

text: Yhdysvaltain 34. divisioona vahvennettuna 142. rykmentillä sai tehtäväkseen hyökätä etelään pitkin kukkulajonoa kohti luostarikukkulaa, jonka jälkeen joukkojen tuli jatkaa Gustav-linjan selustaan Lirinlaaksoon. Tehtävä oli vaativa kallioisen ja rikkonaisen maaston vuoksi. Poteroiden kaivaminen oli mahdotonta ja yläpuolella olevista asemista voitiin hallita tulella alarinteitä. Saksalaisilla oli ollut kolme kuukautta aikaa linnoittaa alue ja valmistella puolustustaan miinoituksin ja estein.


title: Monte Cassinon taistelu

text: Helmikuun alkuun mennessä joukot olivat vallanneet San Onofrion lähistöltä reilun kilometrin päästä luostarista. Pataljoona saavutti 7. helmikuuta luostarin alapuolisen kukkulan (piste 445), josta oli matkaa alle puolikilometriä. Eteneminen kuitenkin pysähtyi saksalaisten konekiväärituleen. Kovista taisteluista huolimatta divisioona ei kyennyt saavuttamaan tavoitettaan 2. laskuvarjodivisioonan III pataljoonan puolustamaa kukkulaa 593, joka hallitsi luostariharjannetta.


title: Monte Cassinon taistelu

text: Yhdysvaltalaisjoukot vetäytyivät 11. helmikuuta viimeisen kolme vuorokautta kestäneen yrityksen epäonnistuttua. Kaksi ja puoliviikkoa kestäneiden kiivaiden taisteluiden päätyttyä Yhdysvaltain II armeijakunta oli kulutettu loppuun. 34. divisioona oli kärsinyt 2 200 miehen tappiot eli lähes 80 prosenttia taisteluvahvuudestaan. Vetäytyvien yhdysvaltalaisjoukkojen tilalle siirtyi kenraaliluutnantti Bernard Freybergin komentama brittiläisen 8. armeijan Uuden-Seelannin armeijakunta.


title: Monte Cassinon taistelu

text: Toinen hyökkäys alkoi helmikuussa. Tällä kertaa liittoutuneiden joukkoja oli enemmän; mukaan olivat tulleet 2. uusiseelantilainen divisioona, 4. intialainen divisioona ja 76. brittidivisioona. Saksalaisia vahvistivat laskuvarjojääkärit. Uusiseelantilaisten joukkojen komentaja Freyberg olisi halunnut aloittaa rynnäkön pommittamalla ensin raskaasti luostaria, mutta Yhdysvaltain VI armeijakunnan komentaja kenraaliluutnantti Mark Clark kielsi sen. Cassino oli tärkeä kulttuurikohde, ja Clark uskoi saksalaisten vakuuttelut siitä, etteivät nämä miehittäisi luostaria. Freyberg ei kuitenkaan uskonut. Hänen mielestään ”"yksi liittoutuneiden sotilas oli arvokkaampi kuin kaikki Cassinon aarteet yhdessä."” Freybergin mielipide voitti, ja heti kun munkit ja kaikki heidän aarteensa oli siirretty luostarista pois, liittoutuneiden koneet pommittivat sen kivimurskaksi. Toimenpide kylläkin kostautui, sillä saksalaiset miehittivät luostarin rauniot, jotka tarjosivat nyt heille hyvän suojan. Näistä asemista ammuttu ristituli tyrehdytti liittoutuneiden ensimmäiset hyökkäykset. Yöllä 16. helmikuuta kuninkaallisen Sussexin rykmentin sotilaat aloittivat yllätyshyökkäyksensä luostarin rinteillä. Saksalaiset ampuivat kolme vihreää valoammusta. Sattumalta se oli myös brittien sopima merkki vetäytymisestä, joten brittijoukot kuuliaisesti vetäytyivät. Kun erehdys tajuttiin, yritettiin vielä kerran, mutta hyökkäys torjuttiin. Uusiseelantilaiset yrittivät vallata kaupungin kukkulan juurella, mutta saksalaiset panssarit ajoivat heidät pois. Kolmen taistelupäivän jälkeen Freyberg joutui keskeyttämään hyökkäyksensä.


title: Monte Cassinon taistelu

text: Aiemmista taisteluista saatujen kokemusten pohjalta talvimyrskyjen seurauksena tulvivan ja kiivaasti virtaavan Rapidon ylitystä Cassinon alapuolelta eikä oikealta vuoristoa edeten pidetty toimivana ratkaisuna. Siten tehtiin päätös aloittaa kaksipuolinen hyökkäys pitkin Rapidon laaksoa. Toinen osasto etenisi kohti linnoitettua Cassinon kaupunkia ja toinen kohti luostarikukkulaa. Tämän jälkeen osastot yhdistyisivät ja jatkaisivat etenemistä edelleen Lirinlaaksoon. Helmikuun lopulla alueelle saapunut ja Uuden-Seelannin armeijakuntaan liitetty brittiläinen 78. jalkaväkidivisioona ylittäisi Rapidon ja aloittaisi marssin Roomaan.


title: Monte Cassinon taistelu

text: Kukaan liittoutuneiden komentajista ei ollut tyytyväinen suunnitelmaan, mutta he toivoivat hyökkäystä edeltäneiden ilmapommitusten takaavan onnistumisen. Hyökkäystä tuli edeltää kolme pilvetöntä päivää. Joukot joutuivat odottelemaan kolme viikkoa kylmässä ja sateessa sopivaa säätä. Tilannetta ei helpottanut Uuden-Seelannin 2. divisioonan komentajan kenraalimajuri Kippenbergerin haavoittuminen miinoituksessa. Divisioonankomentajaksi määrättiin prikaatinkenraali Graham Parkinson.


title: Monte Cassinon taistelu

text: Hyökkäys alkoi 15. maaliskuuta lentokoneiden pudotettua kolmessa ja puolessa tunnissa 750 tonnia 500 kilon pommeja ja 746 tykin tukiessa etenemistä. Tulituki oli surmannut noin puolet kaupunkia puolustaneista 300 laskuvarjojääkäristä. Liittoutuneiden panssarijoukot eivät kyenneet tehokkaasti etenemään veden täyttämien pommikuoppien vuoksi. Saksalaiset saivat kuitenkin puolustuksensa kuntoon ennen kuin liittoutuneiden eteneminen saatiin kunnolla käyntiin. Säätiedotuksesta huolimatta sateet alkoivat uudelleen estäen ilmatuen etenivältä joukoilta.


title: Monte Cassinon taistelu

text: Uusiseelantilaiset valtasivat oikealla sivustalla suunnitelman mukaisesti linnavuoren ja pisteen 165. Kenraalimajuri Alexander Gallowayn Intian 4. divisioonan piti hyökätä pisteen 236 kautta pisteeseen 435. Sekaannuksen vuoksi 9. Gurkharykmentin I pataljoonan komppania kiersi pisteen 236 ja valtasi 435. Pisteeseen 236 hyökännyt 6. Rajputanan rykmentin I pataljoona lyötiin takaisin. Illalla 17. maaliskuuta noin pataljoonan vahvuinen gurkhaosasto hallitsi noin 230 metriä luostarista olevaa pistettä 435, vaikka osaston yhteydet olivat pistettä 236 hallitsevien saksalaisjoukkojen valvonnassa. Samoin kaupunki oli edelleen saksalaisten hallussa, vaikka osia siitä oli uusiseelantilaisten hallussa. Saksalaiset kykenivät kuitenkin täydentämään joukkojaan ja kykenivät lähettämään tarkka-ampujia jo vallattuihin osiin kaupunkia.